
Mester adverti tanto turista como localnan riba areanan peligroso pa 
landa na Baby Beach 


Fin di siman ultimo, par 
di turista e keda envolvi 
den un incidente na lama 
caminda nan a bay lan- 
da na Baby Beach y nan 
a haya dificultad pa sali 
back. Esaki a pone autori- 
dadnan den careda pa por 
rescata e dos persona aki. 
Relaciona cu e incidente 
aki, ta importante pa trece 
dilanti y informa tocante e 
areanan di landamento na 
Baby Beach y nan peliger- 
nan. 


Recientemente, riba rednan 
social un usuario a comparti 
su preocupacion pa loke ta 
trata Baby Beach, un luga 
basta bishita pa turistanan, 
pero mester tene na cuenta 
cu aunke e mayoria di area ta 
“sigur” pa tur hende landa, tin 
cierto punto manera e boca di 
de rif cu ta basta peligroso cu 
turistanan y algun local no ta 
conoce e riesgo na e parti aki 
unda tin basta coriente. 


Loke a sucede diasabra ul- 
timo cu dos turista hoben 


no ta algo nobo, ta normal 
cu turistanan ta yega Aruba 
pa su beachnan bunita, pero 
no tur parti di e beachnan ta 
sigur pa landa si no ta conoce 
e area, specificamente un par- 
ti di Baby Beach cu debi na 
coriente basta fuerte por push 
e persona pa bay mas afo cu 
consecuencianan cu por ta 
hasta mortal manera a sucede 
varios biaha. 


Aunke ta un post di red so- 
cial, el a hala basta atencion 
di hendenan cu a reacciona y 
hasta a pidi un solucion na in- 
stancianan concerni pa coloca 
mas borchi informativo y cu 
por hala atencion den dife- 
rente idioma na un parti di e 
beach, pa turistanan y hasta 
local haya sa cu tin un parti di 
e beach cu ta peligroso. 


Igualmente, a señala cu un 
toren cu un lifeguard lo ta 
bon entre otro recomenda- 
cionnan, manera pone boe- 
inan cu tabatin algun tempo 
pasa y despues a kita nan y no 
a ponele mas. 


Un usuario cu a reacciona 
na e publicacion a señala cu 
“mester papia cu e pisca- 
donan bieu cu antes tabata 
pisca den Colony anto por 
splica e peligro di e boca ey.” 


Den otro comentario a haci 
un peticion na minister en- 


carga cu Turismo Dangui 
Oduber pa atende e asunto 
aki: “mi tin un sugerencia 
pa gobierno vooral minister 
di turismo cuminsa pensa 
den e direccion pa pone dos 
lifeguard station eynan y cu 
personanan cualifica como 
rescue swimmers y cu tin e 
base di BLS quo ta Basic Life 


support pa por sikiera cum- 
insa cu e prome handeling- 
nan, den caso di emergencia 
si algo pasa esey pa mi lo ta 
un solucion sigur cu lo pre- 
veni mas caso di hogamento, 
traha preventivo y no warda e 
baca hoga na pos.” 
Potret ta pertenece na Aruba. 
com su website. 


Mon Plaisir Basisschool tambe a cuminsa cu e proyecto di 
agroforesteria sintropico 


Den fin di siman Santa 
Rosa Aruba hunto cu Liv- 
ing Soil Aruba, organi- 
sacionnan cu ta lidera e 
proyecto di agroforesteria 
sintropico, tabata na Mon 
Plaisir 
Basisschool 
pa 
duna inicio na e proyecto 
aki y cuminsa cu e hardin 
di alimentacion na e scol 
aki. 


Mon 
Plaisir 
Basisschool 
ta bira e di cinco scol cu ta 
ricibi nan hardin di alimenta- 
cion riba tereno di scol. Un 
grupo grandi di boluntario, 
famia, docente, alumno y 
ex-alumno a contribui na e 
preparacion di e tera pa asina 
e proceso di crecemento di 
simianan cu a ser planta por 
cuminsa pa pronto e scol por 
cuminsa cosecha nan fruta- y 
berduranan. 


Un total di 13 scol basico ta 
participa den e proyecto di 
agroforesteria sintropico. E 
scolnan basico cu ta bay ta 
participando den e proyecto 
di agroforesteria sintropico ta 
Scol Basico Washington, Scol 
Primario Kudawehca, Cole- 
gio Hilario Angela, Colegio 
Conrado Coronel, Pius X 
School, Scol Caiquetio, Sint 
Paulus School, Play2Whizz 


Campus, Scol Basico Dor- 
nasol, Scol Paso pa Futuro, 
Mon Plaisir School y Grof 
Van Zinzendorf. 


IPA tambe ta participando 
den e proyecto pa e mae- 
stronan conoce e tecnica di 
agroforesteria y e importan- 
cia pa loke ta trata e sector 
primario. Di e forma aki con- 
huntamente cu e maestro- 
nan cu ta den preparacion pa 
guia e futuro generacion, nan 
tambe por yuda inculca e im- 
portancia di agricultura den e 
muchanan. 


Na mei di 2022 Living Soil 
Aruba a realisa un di e prome 
proyectonan di agroforeste- 


ria na Prinses Amalia School. 
Minister Arends a bishita e 
proyecto y a expresa cu esey 
ta loke tur e scolnan basico na 
Aruba tin mester y aworaki 
e proyecto di agroforesteria 
sintropico na scolnan basico 
a bira realidad. 


E proyecto di agroforeste- 
ria sintropico ta un proyecto 
unda e scolnan cu ta partic- 
ipa ta ricibi sosten tanto for 
di Santa Rosa Aruba y Liv- 
ing Soil, como tambe for di 
Gobierno di Aruba pa desa- 
roya un hardin cu ta provee 
alimentacion y asina inculca e 
balor pa agricultura den e fu- 
turo generacion pa medio di 
tecnicanan sostenibel. 

Aruba Birdlife Conservation 
“Mester sa ki formula di capacidad di carga ta usando pa hustifica un 
crecemento mayor di industria turistico” 


Conseho di Ministernan 
y na Parlamento di Aruba 
dia 29 di januari ultimo, 
e fundacion ta bin publi- 
cando cifranan tocante e 
industria turistico y e so- 
licitud di un investigacion 
pa, entre otro, e creciente 
construccion di hotelnan 
rond di Aruba y loke esaki 
por afecta e ciudadanon- 
an di Aruba. 


Recientemente, Aruba Bird- 
life Conservation mediante 
un carta a solicita na Gobier- 
no di Aruba pa haci un studio 
enfoca den loke e turismo y 
su crecemento continuo ta 
treciendo na e localnan, un 
estudio realisa for di e per- 
spectiva di e localnan, no for 
di e perspectiva di industri- 
anan. 
Den e carta, nan ta señala cu 
danki na varios estudio haci 
pa loke ta crecemento di tur- 
ismo den e ultimo decadanan 
ta mas cu claro pa bastante 
tempo caba cu e actual mod- 
elo di crecemento continuo y 
no controla den turismo, y e 
expansion relaciona cu esey 
di acomodacion y desaroyo 
di hotel no ta sostenibel, ni a 
corto, ni mediano ni a largo 
plaso. E resultado di e modelo 
(obsoleto) di crecemento pa 
turismo aki ta destrui e patri- 
monio hopi special – medio 
ambiente natural, harmonia 
social y integridad cultur- 
al – cu ta haci Aruba unico. 
Ademas ta reconoci caba cu 
e trayecto aki di crecemento 
turistico continuo ta conduci 
na un reduccion di e calidad 
di bida di e habitantenan di 
e isla y p’esey finalmente ta 
haci daño na e experiencia di 
e bishitante cu ta elemento 
central den nos industria tur- 
istico. 
E necesidad di un estu- 
dio asina ta ser enfatisa pa e 
caracter compleho di e im- 


pacto di expansion turistico 
cu mester comprende, cu 
ta encera dimension eco- 
nomico, ecologico, social y 
di infrastructura. Un acerca- 
mento integral y a largo plaso 
ta esencial pa por haci visibel 
e efectonan compleho y vari- 
able segun tempo. 
E obhetivo primario di e es- 
tudio proponi ta pa evalua 
efecto directo como indirecto 
riba tereno socioeconomico 
y medio-ambiental, di e con- 
tinuacion di construccion di 
hotel. Ta importante pa den 
esey traha cu varios indicador 
obhetivo y normanan cien- 
tifico. E estudio idealmente 
lo mester atrae experto di 
diferente tereno profesional, 
entre nan economia, urban- 
ismo, sociologia, salubridad 
publico y mas, pa por garan- 
tisa un analisis holistico. Ta 
di esencial importancia cu 
den e estudio aki no ta inves- 
tiga solamente e efectonan a 
corto plaso, sino cu ta atende 
tambe e efectonan indirecto a 
mediano y largo plaso y e im- 
plicacionnan di un ‘segundo 
ola’. Un tal acercamento am- 
plio ta di vital importancia pa 
por comprende e gama com- 
pleto di consecuencia cu nos 
actual modelo di turismo ta 
ocasiona. 
Recientemente 
e 
organi- 
sacion ambiental a publica 
cifranan di industria turis- 
tico na Aruba, e capacidad y 
plannan, cu un poblacion di 
108.000 persona y number 
total di 26.295 camber di ho- 
tel (registra y no registra) pa 
cada unidad di camber Aru- 
ba ta spera 4 habitante, si ta 
tuma e superficie di Aruba 
di 178 km2, esey ta nifica cu 
tin 148 unidad pa cada km2, 
nan ta interesa di haya sa “ki 
tipo di studio di capacidad di 
carga ta rekeri pa conclui cu 
te ainda tin mas luga pa ho- 
telnan? y na base di kico?” 


Utilisando e formula cu 
ABC a desaroya for di analisis 
di Central of Statistics Aruba 
(CBS) di cada 100 puesto di 
trabou crea den sector tur- 
istico 7% di nan ta ocupa pa 
hende local. Pa loke ta trata 
e man di obra migrante, den 
un tempo entre 3 pa 5 aña na 
Aruba ta yega 3 co-dependi- 
ente y debi cu pa cada unidad 
ta crea 1.5 puesto di trabou: 
4.239 x 1.5= 6.359 puesto di 
trabou, 93% di 6.359 = 5.913 
trahado migrante, 5.913 tra- 
hado + 17.740 co-dependi- 
ente = 23.653 migrante. 
Segun ABC, e plannan di ex- 
pansion di industria turistico 
ta implica cu den proximo 8 
aña, e poblacion di Aruba ta 
bay crece cu 23.656 persona 
stranhero, mester splica con 
ta usa “e formula di capaci- 
dad di carga” pa hustifica e 
crecemento aki. 
E densidad di poblacion di 
Aruba aworaki ta di 607 ha- 
bitante pa cada kilometer 
cuadra y ta bay sigui crece cu 
e proyectonan di awor te cu 
740. Ora mundo ta dividi den 
sub-region, por mira cu na 
sur di Asia cu tin e densidad 
di poblacion mayor di 316,8 
persona pa kilometer cuadra, 
Caribe ta bin despues cu un 
densidad di 201,5 persona/ 
km2 y Europa Occidental 
cu 179,8 persona bibando pa 
kilometer cuadra, “Aruba ta 
bay tin un densidad di po- 
blacion dos biaha mas grandi 
cu e sub-region di Asia,” pa 
e motibo aki, Arubianonan 
tin derecho di haya sa “ki 
formula di capacidad di car- 


ga” ta usando pa hustifica un 
crecemento mayor, segun 
loke ABC ta manifesta. 
Tambe, nan ta indica cu ta 
spera cu un cantidad gran- 
di di inmigrantenan (entre 
5.000 pa 10.000) cu ta sirbi 
legalmente na industria tur- 
istico lo bay cu pension y 
mester haya un reemplaso pa 
nan, e number di inmigrante 
cu lo mester pa cubri e tra- 
bounan aki no ta forma parti 
di e calculonan anterior, loke 
ta nifica segun ABC ta indica, 
cu cifranan di inmigracion ta 
bay ta mas alto cu esun cu a 
calcula caba. 
Ademas, nan tambe a destaca 
cu esfuerso investigativo aki 
ta exigi colaboracion entre 
diferente institucion local 
manera turismo y institu- 
cion liga na turismo, Banco 
Central di Aruba y Oficina 
Central di Estadistica pa dato 
valioso, banda di experto in- 
ternacional pa perspectiva 


mas amplio y experticio spe- 
cialisa. 
Envolve grupo comunitario, 
empresa local y explotante 
turistico lo percura pa punto 
di bista diverso y perspectiva 
diferente lo keda recogi y 
considera, loke lo conduci na 
resultado mas ekilibra y miho 
informa. 
Resultado di e estudio cu nan 
ta solicita mester keda estab- 
leci den un rapport detaya, cu 
informacion comprensivo y 
recomendacion pa maneho, 
apoya pa medionan auxiliar 
visual pa por comunica re- 
sultadonan di manera efecti- 
vo. Ta di crucial importancia 
cu e estudio ta propone un 
cuadro di maneho pa desar- 
oyo turistico sostenibel, unda 
crecemento economico, sos- 
tenibilidad ambiental y bien- 
estar social y comunitario, y 
e interaccion entre esakinan 
mester ta visualisa. 

Tres Arubiano ta participa den programa Young Leaders of the 
Americas Initiative 


Durante un entrevista re- 
ciente cu Bon Dia Aruba 
a tene cu Consul General 
di Merca, Margy Bond, el 
a elabora ariba e diferente 
colaboracion, 
no 
sola- 
mente den e area di edu- 
cacion, cu Consulado di 
Merca tin cu e islanan di 
Caribe Hulandes, specifi- 
camente cu Aruba. 


Consul General Bond a en- 
fatisa cu na Aruba, e area di 
educacion ta realmente un 
tema principal. 
E consulado no solamente 
tin e intercambio educativo 
entre Penn State University y 
Universidad di Aruba, pa cual 
e tabata di bishita na Univer- 
sidad di Aruba pa e recepcion 
pa celebra e prome programa 
di e estilo aki na Aruba, pero 
tin un variedad di otro inter- 
cambionan, diferente pro- 
grama pa diferente hende den 
diferente fase di bida. 


Un di e programanan cu no 
ta enfoca den e area di edu- 
cacion solamente, pero den 
hobennan emprededor ta e 
programa yama Iniciativa di 
Lidernan Hoben di America, 
(YLI). El a splica cu esaki 
ta un programa cu ta existi 
desde aña 2015, pero desde 
aña 2016, Aruba y e otro is- 
lanan den Caribe Hulandes 
ta participa y actualmente tin 
cuater hoben for di Caribe 
Hulandes cu ta na Merca par- 
ticipando den e programa aki. 


YLI ta un programa cu ho- 
bennan por aplica den luna di 
mei pa participa den dje. Tin 
den total cuater luga pa e re- 


gion di Caribe y e programa 
ta stimula hobennan empre- 
sario, lidernan den sociedad, 
hobennan cu tin un iniciativa 
of un idea cu nan ta trata di 
construi cu lo beneficia e se- 
guridad, prosperidad, bien- 
estar economico di e hende 
di e isla cu nan aplica. 


Consul General Bond a sigui 
splica cu despues di e proceso 
di aplicacion tin un proceso 
di entrevista y despues nan 
ta haci e seleccion di e ho- 
bennan cu lo biaha pa Merca 
y nan ta keda seis siman na 
Merca, na diferente ciudad. E 
meta ta cu despues di e seis si- 
man aki e hobennan ta bolbe 
y nan ta pone den practica tur 
e conocemento nobo. 


“Nan tambe ta parti di un 
red, e red di YLI, cu ta cubri 
henter Hemisferio Oeste, in- 
cluyendo Canada y ta un red 
grandi. Awor tin 280 hende 
den e programa aki e aña aki. 
Asina bo por pensa 280 biaha 
cuanto hende a bay desde 
2015. Ta un red grandi,” el a 
resalta. 


E aña aki tin tres hende muhe 
di Aruba cu ta den e programa 
y un hende homber di Cor- 
sou. E programa ta cuminsa 
na Houston na unda tur e 
nominadonan for di henter e 
hemisferio ta reuni y despues 
nan ta continua pa nan luga 
di trabao den e ciudad cu nan 
a keda asigna. Na final tur ta 
bolbe Washington pa conta 
tocante nan experiencia. 


Pa loke ta e rekisitonan pa por 
aplica pa participa den e pro- 
grama YLI, e persona cu kier 
aplica mester tin un negoshi. 
E no mester ta un negoshi 
necesariamente pa ganashi, e 
por ta un organisacion sin fin 
di ganashi of un negoshi so- 
cial, pero e mester ta un ne- 
goshi oficial. 


E negoshi mester tin un 
historial di crecemento y 
mehoracion den e ultimo 
dos aña, e doño di e negoshi 
mester tin entre 25 y 35 aña 
y evidentemente mester ta cla 
pa laga tur cos atras y biaha pa 
seis siman. Tambe e persona 
mester por papia Ingles bon, 
pues e programa ta na Ingles. 


El a enfatisa cu e proceso ta 
hopi 
competitivo 
pasobra 


tin solamente cuater luga pa 
e region y ta e miho cuater 
aplicantenan for di e aña ta 
ser seleccion y nan ta bay. El a 
agrega cu esnan cu aplica y no 
keda selecciona no kiermen 
cu nan no por aplica di nobo. 
Cualkier persona, entre 25 y 
35 aña, por sigui splica te ora 
cu nan logra keda selecciona. 


Otro iniciativa cu Consul 
General Bond a menciona 
cu e Consulado Mericano tin 
na tur e islanan y cu tambe ta 
cuminsando di nobo aki na 
Aruba, ta e Programa Inter- 
nacional di Liderazgo Bolun- 
tario (IVLP), cual ta un otro 
tipo di oportunidad pa biaha 
pa Merca pa forma parti di 


discusionnan cu expertonan 
y topa cu hopi hende cu ta 
traha den e mesun tereno y 
tambe hende for di otro pais- 
nan. “E ta un programa hopi 
prestigioso,” el a resalta. 


El a splica cu e consulado 
mes a nomina un miembro 
di ministerio di Agricultura 
di Aruba, sr. Facundo Franci, 
cu ta planeando pa biaha pa 
Merca y participa den e pro- 
grama di tres siman pa topa 
cu otro expertonan den e 
tereno pa siña mas tocante e 
retonan di clima, practicanan 
sostenibel den agricultura, 
y con Aruba por ta comparti 
experencianan cu otro to- 
cante e problema di algun di 
e retonan di seguridad di ali- 
mento y cambio di clima. 


Otro punto cu el a trece pa 
dilanti ta e tema di energia 
limpi, cambio di clima, con 
pa trata resiliencia y e crisis di 
clima. 


“Esakinan tambe ta area di 
prioridad pa nos y e manera 
cu nos ta trata esaki ta a traves 
di algun di e tipo di intercam- 
bionan aki, a traves di e IVLP, 
a traves di trata di promove 
negoshinan Mericano. Ora 
tin un propuesta of un ofer- 
ta pa trabou den un sector 
renobable, nos ta desea pa ne- 
goshinan Mericano haya un 
oportunidad pa pone un bid 
riba e proyectonan ey. Esaki 
ta algun di e otro cosnan cu ta 
nos prioridad,” el a remarca. 


Potretnan ta di Facebook. 

Milena Reyes : “E hecho di ta un hende muhe den mundo 
aki ta un dicha basta grandi” 


Den un charla pa em- 
podera hendenan muhe 
cu un energia y un carisma 
unico, Milena Reyes miho 
conoci como Psico-Milly 
a trece dilanti cu e hecho 
di ta un hende muhe den 
mundo aki ta un dicha 
basta grandi, pa motibo 
cu nan ta esnan cu ta duna 
bida na otro den nan me- 
sun curpa y esey ta pone 
pa nan mira e mundo di 
un manera diferente. 


Milena Reyes ta un psicologo 
clinico Venezolano cu tin mas 
di un decada bibando na Aru- 
ba, tambe e ta locutor den un 
programa di radio hunto cu 
Mayo Stoppels ken tur main- 
ta ta papia di diferente topico 
di inspiracion pa hendenan 
muhe na Aruba. 
Recientemente 
na 
nivel 
mundial a celebra e Dia In- 
ternacional di Hende Muhe 
na unda Milly a duna un 
charla pa papia di ‘sororidad’ 
un palabra cu ta nifica amis- 
tad entre e hendenan muhe 
specialmente pa loke ta trata 
empoderamento. 
“Pa fomenta e hermandad 
entre nos, pa crea tribunan 
entre nos,” el a bisa. 
El a papia tambe tocante 
liderazgo femenino, e partici- 
pacion di e hendenan muhe 
den posicionnan di poder, 


tuma di decisionnan den or- 
ganisacionnan na unda hen- 
denan muhe no ta solamente 
influi den otro personanan “a 
nos ta nos influencia mayor 
den nos fuente di inspiracion, 
den nos relacion interperson- 
al y cu ta forma parti di inteli- 
gencia emocional.” 
A traves di e liderazgo fe- 
menino, segun Milly ta con- 
ta, sororidad ta representa e 
neutralisacion di e diferencia 
salarial cu historicamente ta 
existi entre hende homber y 
hende muhe, “ta un lucha cu 
te ainda ta toca nos y ainda ta 
falta mas trabou pa haci den 
esaki.” 
Pa hendenan muhe ta hopi 
importante comparti balor- 
nan, debi na liderazgo fe- 


menino, e hecho cu nan ta 
lider, esey ta duna e base pa 
companianan y empresanan 
cu ta comparti balornan lo 
por uni, ta cuminsa crea un 
red of aliansanan strategico 
cu ta na fabor di crecemento 
di e hendenan muhe. 
Tambe e ta considera esaki 
como un tema di husticia, 
unda por ehemplo hende- 
nan muhe no por a vota den 
decadanan atras, kisas debi na 
esey, hendenan muhe ta mas 
sensibel pa loke ta trata e pa- 
labra igualdad unda liderazgo 
femenino ta inclusivo, loke 
ta permiti genera identidad- 
nan den e ekipo di trabounan 
y haci impulso di lidernan 
nobo. 
“Esaki ta sororidad, pasobra 
bo tin bo ekipo di trabou y 
ora un hefe ta inclui su em- 
pleadonan pa participa, ta 
kere den nan talento, di tene 
un bon ekipo, esey ta genera 
un siguridad profundo den 
ekipo y akinan e hendenan 
muhe ta saca afo nan mayor 
potencial,” Milly a sigura. 
Competencia, envidia y ri- 
validad ta emocionnan cu tur 
dia tur hende ta sinti manera 
Milly ta afirma, tur humano 
ta biba e emocionnan ey den 
bida y “bo no mag di haya 
berguensa di bisa mi tin en- 
vidia pa bo, identifica loke bo 
ta sinti ta haci bo sinti mas 
miho, sino bo no ta haciele 
esey ta bira un esclavitud.” 
Empatia ta un palabra clave, 
Milly ta bisa cu percura pa 
genera un aproximacion pa 
loke otro persona ta sinti, 
purba di pone den sapato di 
otro no ta un cualidad exclu- 
sivo di hende muhe, hende 
homber tambe ta sinti esaki. 
Hendenan muhe ta experto 
pa e soluciona conflictonan 
di un manera mas compren- 
sivo, hende homber tambe 
ta haciele pero, pa hopi biaha 
nan no ta capacita den e tema 
di inteligencia emocional y 
nan ta trapa loke ta relaciona 
cu procesonan relacional of 


psikico den ekipo di trabou, 
si ta papia di liderazgo. 
Pa algun biaha, hendenan 
muhe ta prefera di traha cu 
hende homber, e motibo ta 
cu hendenan muhe ta rival- 
nan of personanan cu mester 
domina, esaki ta perhudica 
di un manera significativo 
e organisacionnan debi cu 
por afecta e obhetivonan den 
comun cu e organisacion ta 
plantia y e relacionnan inter- 
personal entre trahadonan. 
Inteligencia 
emocional 
y 
spiritual segun Milly ta her- 
mentnan cu por yuda hopi, 
inteligencia 
emocional 
ta 
esun prome cu ta conoce 
emocionnan, despues mester 
identifica nan por ehemplo, 
con ta reacciona un hende ora 
e tin rabia y despues di esey 
gestiona nan, esey ta bay duna 
como resultado cu e relacion 
intra personal (amor propio) 
y inter personal lo ta valioso, 
“respet y amor pa nos mes y 
respet pa otronan, si no tin 
esey no tin manera cu por sti- 
ma otro hende,” el a declara. 
E respet ta basa den e hecho 
cu por comunica cu otronan e 
sentimentonan, cu no mester 
ataca otro, mester tin e capaci- 
dad di maneha e emocionnan 
y no tuma decisionnan na e 
momento ey, “percura pa bo 
no comunica na momenton- 
an di rabia, percura bay haci 
actividadnan cu por yuda su- 
pera e emocionnan ey y asina 
bo por respeta bo mes den e 
comunicacion cu otro y res- 
peta otronan ora ta papia.” 
Di e forma ey inteligencia 
emocional por yuda hende- 
nan muhe pa bira nan me- 
sun lider di nan bida, pa bira 
un bon lider den organisa- 
cionnan den cual ta participa, 
“Aruba ya caba tin un prome 
minister cu ta un hende 
muhe y esey ta un logro pa e 
genero, esey ta liderazgo fe- 
menino, pakico nos no por 
considera esey pa nos mes?” 
el a finalisa. 

Minister Geoffrey Wever: 
Segundo edicion di 
Finanzas Den Mi Hogar a 
start na Village, San Nicolas 


E di dos edicion di Finanzas Den Mi Hogar a cuminsa 
y San Nicolas tin e primicia pa ta e prome districto 
cu ta haya e curso, y e biaha aki mas cerca di e ciu- 
dadanonan. 


Recientemente Minister di Asuntonan Economico, Comu- 
nicacion y Desaroyo Sostenibel, Geoffrey Wever, a anuncia 
cu – despues di un prome edicion exitoso brinda den tur 
districto – e segundo edicion di e proyecto Finanzas Den 
Mi Hogar ta un realidad. Meta di e proyecto ta pa nos hen- 
denan ricibi guia y conocemento cu por yuda nan tuma 
decisionnan financiero cu ta beneficia nan propio desaroyo 
personal y familiar. 


E Proyecto Finanzas Den Mi Hogar a wordo desaroya door 
di Fundacion Plan di Bida. Fundacion Plan di Bida cu su 
presidente Sra. Paloma Osorio-Tromp tin como mision y 
vision trece conscientisacion financiero den nos comunidad, 
ofreciendo ayudo y guia mustrando e manera pa maneha 
nos Finanzas mas efectivo. Mescos cu e prome edicion, 
e segundo edicion tambe lo wordo ofreci completamente 
gratis danki na e aporte di gobierno, y brinda den tur dis- 
trictonan di Aruba. 


Algo nobo di e dos edicion di e programa Finanzas Den 
Mi Hogar ta cu lo bai mas cerca ainda di e ciudadanonan; 
e programa lo wordo duna dentro di e barionan den e dis- 
trictonan di Paradera, Oranjestad, San Nicolas, Savaneta, 
Noord y Santa Cruz. 


Na Aruba 3 di 10 hogar ta gasta mas di nan entrada tur luna 
segun sondeo di Banco Central di Aruba. E desaroyo aki 
ta preocupante pasobra e ta indica cu cada luna ta un reto 
pa hogarnan cumpli cu tur necesidad y responsabilidad- 
nan financiero manera entre gasto pa vivienda, cuminda, y 
prestamonan personal. Como consumidor ta importante pa 
sa ki impacto cada decision financiero tin riba nos cartera 
y nos hogar. 


Durante e curso di dos dia cada participante lo ricibi 
informacion riba siguiente topiconan: 
Dia 1: Mi ta efectivo den mi cas. Con mi por spaar y tambe 
con pa cumpra sin emocion 
Dia 1: Mi ta paga mi debe. Kico lo pasa ora mi no por paga 
mi debe mas 
Dia 2: Mi ta inverti den mi futuro. Futuro di nos y nos 
yiunan ta importante y con nos por logra nos metanan 
Dia 2: Mi presupuesto. Kico ta luho y prioridad y con segun 
bo entrada bo por presupuesta y asina logra nos metanan 
Meta ta pa facilita cu e ciudadanonan por yega facil y participa 
na curso Finanzas Den Mi Hogar. "P'esey ta hopi importante 
pa sigui stimula e participacion di nos ciudadanonan door 
di ofrece e curso completamente gratis y awo mas cerca di 
cas", segun minister Geoffrey Wever. 


Pa mas informacion y registracion pa e segundo edicion di 
Finanzas Den Mi Hogar por tuma contacto cu Fundacion 
Plan di Bida via telefon 5688848 of email Finanzassdenmi- 
hogar@gmail.com 


Acuerdonan nobo cu minister di Enseñansa 
SKOA ta bin na remarca pa minimo 
di tres smw’ers 


Recientemente, Minister di 
Enseñansa y Deporte Endy 
Croes a reuni cu directora 
Sra. Anuesca Baly y staf di 
Stichting Katholiek Onder- 
wijs Aruba (SKOA). 


Durante e reunion a trata dife- 


rente punto di interes encuanto 
enseñansa di Aruba. SKOA a 
indica cu nan tin necesidad di 
schoolmaatschappelijk werkers 
(smw'ers), pa mehora e struc- 
tura di cuido na nan scolnan. 


Cu un total di 46 scol, SKOA 


ta e stichting di mas grandi di 
Aruba actualmente. Despues 
di a consulta cu Dienst Uit- 
voering Onderwijssubsidies 
(DUOS), e mandatario di 
Enseñansa a confirma cu 
SKOA ta bin na remarca pa 
haya minimo tres (3) smw'ers. 


Banda di esaki, a dialoga to- 
cante otro peticionnan cu nan 
a haci en cuanto staf adminis- 
trativo y werkster. 


Concluyendo, Minister Endy 
Croes a indica cu e tabata un 
bon reunion, unda e trata 
diferente topico di vital im- 
portancia pa mehora e calidad 
di enseñansa di Aruba den su 
totalidad. 


Ex-minister Besaril back den libertad 


Diabierna ultimo, ex-minister Guilfred 
Besaril a keda back den libertad despues 
di a pasa 24 dia den detencion. 


Esaki a keda reporta pa noticiero online, No- 
ticiaCla riba diabierna. Ministerio Publico 
(OM) no a solicita e prolongamento di e de- 
tencion di Besaril, y Hues Comisario a bay di 
acuerdo cu esaki, y asina e ex-minister a keda 
back den libertad. Sinembargo, si Besaril ta 
continua como sospechoso den caso Tulipan, 
pa cual investigacion ta continua. 


Manera Bon Dia Aruba a publica, dia 13 di 
februari ultimo a keda deteni e ex-minister 
Plenipotenciario di Aruba na Hulanda en 
relacion cu e investigacion di caso Tulipan. 
OM a identifica e ex-minister cu e inicialnan 
G.F.B. 


Investigacion Tulipan ta dirigi riba iregulari- 
dadnan na Arubahuis den e periodo di 2018 
te 2021. 
E persona aki tabata den funcion di minister 
plenipotenciario di Aruba na Hulanda. 


Investigacion Tulipan 
Segun loke ta conoci di e investigacion, mien- 
tras cu e sospechoso tabata den su funcion 
como minister Plenipotenciario na Hulanda, 
den poco palabra “el a haci fiesta cu credit 
card” y a hasta el a huur un propiedad na Hu- 
landa unda a drecha hardin y cura di e cas, 
a pone un sistema di alarma pa 10.900 euro 
y a haci reparacionnan den e mesun cas na 
un costo di 21.000 euro na aña 2020. Esaki 
segun rapport di Centraal Accountantsdi- 
enst di Aruba (CAD) cu a presenta na Parla- 
mento di Aruba den un reunion publico dia 
13 di december 2022 door di Sr. Roland Pang 
di CAD, ken a informa e parlamentarionan 
y pueblo di Aruba con e investigacion a bay, 
unda nan a investiga 18 luna so pa motibo di 
aplicacion di e banco ABN Ambro, algo cu a 
wordo cuestiona pa un parlamentario riba e 
hecho cu nan no tabata warda informacion di 
e cuenta di banco of pakico no a wordo pidi 
esey for di archivo. 


Den esaki, tambe a bira conoci cu el a haci 
un biahe pa bin Aruba cu no a wordo aproba 
pa Conseho di Minister na december di 2020, 
unda el a paga na hotel Divi Village 1.300 
euro. Tambe su yiu cu a caba di nace a wordo 
beneficia cu placa di pueblo di Aruba, ora el 
a drecha ful e camber di e integrante nobo di 
e famia. Su casa tambe a biaha riba VIP busi- 
ness class na momento cu Aruba tabata pas- 
ando un mal momento debi na pandemia di 
Covid-19. Esaki ta algun ehemplo chikito di 
hopi gasto cu e ex-minister a haci. 


Pa dia 31 di october 2023 Ministerio Publico 
a confirma pa Bon Dia Aruba cu keho penal 
a wordo entrega contrae ex-minister pa mal- 
versacion di placa di Pais Aruba den e caso 
Arubahuis. 
B. su problemanan legal a bira mas grandi mi- 
rando cu su caso oficialmente ta den man di 
Ministerio Publico cu ta e instancia pa per- 
sigui penalmente. 

Remedi pa obesidad Wegovy aproba pa reduci riesgo di 
atake di curason y stroke 


(AP)—E medicina popu- 
lar pa baha peso, Wegovy, 
cual a yuda miyones di 
Mericano baha peso, awo 
por ser usa pa reduci e 
riesgo di stroke, atake 
curason y otro problema 
cardiovascular den pash- 
ent cu ta sobrepeso of cu 
ta obeso, segun regulador- 
nan federal a bisa diabi- 
erna. 


E U.S. Food and Drug Ad- 
ministration (FDA) a aproba 
un cambio di label riba peti- 
cion pa fabricante di medi- 
camento Novo Nordisk cu 
ta expande e uso di semga- 
glutide. E decision tabata 
a base di e resultadonan di 
un estudio cu a descubri cu 
Wegovy ta corta e riesgo di 
problemanan di curason— 
incluyendo atake di curason, 
stroke y morto relaciona 
cu curason. Pashentnan so- 


brepeso cu malesa di curason 
pero no diabetes tabatin 20% 
menos chens pa experencia 
e problemanan ey compara 
cu pashentnan cu a tuma un 
placebo, manera e estudio a 
descubri. 


Wegovy ta e prome medici- 
na aproba pa yuda preveni e 
eventonan posiblemente me- 
nasante den e poblacion aki, 
e agencia a bisa. E movida lo 
cambia e manera cu hopi pa- 
shent di curason ta ser trata, 
segun Dr. Martha Gulati, un 
cardiologo na Cedars-Sinai 
Medical Center na Los An- 
geles. E ta confirma cu e clase 
nobo di medicamento di obe- 
sidad por yuda mehora salud, 
no solamente baha peso. 


“E speransa ta cu seguronan 
lo cuminsa compronde cu 
esaki no ta un medicamento 
di vanidad,” Gulati a bisa, 


ken ta calcula cu casi 70% di 
su pashent di curason por ta 
eligibel pa tratamento. 


Wegovy ta un version di 
Ozempic cu dosis mas halto, 
e tratamento di diabetes cu a 
ser aproba previamente pa re- 
corta e riesgo di problemanan 
cardiovascular den hende cu 
e malesa ey. E medicina tipi- 
camente ta costa 1,300 dollar 
pa luna. 


Novo Nordisk tambe a pun- 
tra reguladornan di Union 
Europeo pa expande e uso di 
e medicamento pa problem- 
anan cardiovascular. E regu- 
ladornan di e duna comen- 
tario riba e peticion. 


FDA a adverti cu Wegovy ta 
carga e riesgo di efectonan se- 


rio, manera tumor di tiroide 
y cierto cancer. Otro posibel 
efecto ta inclui sucu abao; 
problema cu pancreas, galb- 
laas, riñon of wowo y com- 
portamento of pensamento 
di suicidio. 


Aproximadamente un tercer 
di e mas cu 17,600 partici- 
pante den e prueba clinica 
a reporta efectonan serio. 
Aproximadamente 17% den 
e grupo cu a tuma Wegovy y 
aproximadamente 18% cu a 
ricibi un placebo a sali di e es- 


tudio pa via di e efectonan ey. 


E indicacion nobo por au- 
menta cubrimento di e me- 
dicina pa Medicare, exper- 
tonan a bisa. E programa 
federal di seguro di salud pa 
Mericanonan mas grandi ac- 
tualmente ta prohibi pa ley 
pa cubri medicamentonan 
pa bahamento di peso so. E 
agencia a gasta casi 3 biyon 
dollar den 2021 cubriendo 
Ozempic pa trata diabetes, 
segun e cifranan mas recien. 


Seguronan priva lo evalua e 
indicacion nobo pa Wegovy 
prome cu tuma decisionnan 
pa cubri esaki, segun un vo- 
cero pa AHIP—America’s 
Health Insurance Plans, un 
grupo di comercio den e in- 
dustria. 


Hulanda: 
Ta urgi pashentnan cu malesa 
cardiovascular pa papia cu 
dokter prome cu Ramadan 


(NLTimeS)—No tin su- 
ficiente evidencia cienti- 
fico mencionando e ries- 
gonan di ayuno pa hende 
cu malesa cardiovascular, 
segun Erasmus Medical 
Center 
y 
organisacion 
non-profit Hartstichting. 
Cu Ramadan cuminsando 
den menos di un siman, 
dokternan ta urgiendo 
pashent cu ta conside- 
rando ayuno pa papia cu 
nan dokter of cardiologo 
prome. 


Hopi Musulman no ta bebe 
of come durante dia den 
nan luna santo. E Coran tin 
varios excepcion pa hende cu 
malesa, incluyendo hende cu 
por bira mas malo durante 
ayuno. Esnan cu por enfren- 
ta un recuperacion dificil ora 
nan haci ayuno tambe ta haya 
exempcion. 


“Cuidando bo curpa ta un 


obligacion pa Musulmannan. 
Pues ignorando e riesgonan 
no ta un bon idea,” segun e 
imam, Feroz Hansildaar di 
Den Haag, den un mensahe 
for di e Hartstichting. “Papia 
cu bo dokter si bo por haci 
ayuno. Y si bo no por, papia 
tocante otro posibilidadnan. 
Bo por contribui den un otro 
manera.” 


Pa no come of bebe prome 
cu subida y bahada di solo 
por stroba uso di medicina. 
“Hende cu ta tuma parti den 
Ramadan tin un ritmo diario 
hopi diferente y usualmente 
ta bebe hopi menos,” e or- 
ganisacionnan a splica. 


Cardiologo den traning Cha- 
hinda Ghossein di EMC a 
agrega, “E combinacion cu 
e medicina por resulta den 
hende sintiendo deshidrata 
y un riesgo mas grandi di un 
strobacion den funcion re- 
nal.” 


E Hartstichting a publica 
dies tip “pa un Ramadan sa- 
ludable.” Por ehempel, bebe 
suficiente awa entre subida y 
bahada di solo, limita e canti- 
dad di cuminsa durante e or- 
anan ey pa tres, come sufici- 
ente fibra y drumi suficiente. 

Cft: Solucion structural necesario pa prestamo di CMC 


(CuraçaoChronicle) 
– 
Desde 2020, Centro Med- 
ico Corsou (CMC) no ta 
cumpliendo cu su obliga- 
cionnan di pago pa gobi- 
erno. Ta bisa cu esaki ta 
pa motibo di e situacion 
financiero precario di e 
hospital. 


Ta reporta cu no a cumpli 
cu e obligacionnan di pago 
desde seis luna despues cu e 
hospital a admiti su prome 
pashent. Pa motibo di amien- 
da den propuesta di presu- 


puesto, gobierno ta elimi- 
nando e entrada planea di 
repago y interes pa 2023 for 
di e presupuesto. A pesar di e 
stap aki, Colegio di Supervi- 
sion Financiero (Cft) ta con- 
sidera necesario pa mantene 
un provision pa e prestamo di 
CMC. 


Gobierno a duna hospital un 
avance di 20 miyon florin pa 
e cuido duna na hende no 
asegurado entre 2019 y 2022. 
Sinembargo, Cft ta destaca cu 
no a haya un solucion struc- 


tural pa e gastonan aki. 


Relaciona cu e repago, Cor- 
sou a paga back un total di 61 
miyon florin riba prestamo- 
nan ricibi te cu e di cuatro 
kwartaal di 2023. Di e suma 
aki, 50 miyon florin a keda 
aloca pa e repago parcial di e 
prestamo di Hulanda pa re- 
solve e situacion di Girobank. 
Adicionalmente, Corsou a 
haci repago riba e prestamo 
di construccion di CMC, esta 
8 miyon, y riba e prestamo di 
bono refinancia na 2020. 


No a haya mas azeta na Corsou pa varios dia 


(CuraçaoChronicle) – No a haya mas azeta 
den costanan di Corsou pa varios dia. Algun 
dia atras, ainda tabata descubriendo restonan 
chikito, pero desde esey, no a haya ningun 
mas, segun director di Maneho di Riesgo y 
Politica di Desaster, Lesley Fer a indica. 


A monitoria tur area costero di cerca, cu atencion 
particular riba Shete Boka, Oostpunt y Christoffel 


park. 


Fer ta kere cu e intensidad di e azeta ta bay reduci 
ya cu no a haya casi ningun mancha di azeta riba of 
cerca di Corsou. Tampoco tin restonan di azeta mas 
na Bonaire. 


Segun Fer, e team di calamidad, Carmabi y bolun- 
tarionan ta bay continua monitoriando e situacion. 


Ministerio GMN ta confirma acuerdo cu Betesda pa alivia 
situacion financiero 


(CuraçaoChronicle) – Minis- 
terio di Salubridad Publico, 
Medio Ambiente y Naturalesa 
(GMN) di Corsou ta confirma 
cu a yega na acuerdo cu Funda- 
cion Betesda pa alivia e situacion 
financiero delicado. Na mes mo- 
mento, director di Betesda, Dr. 
Rog, mester duna cuenta pa e 
gastonan incuri. 


Betesda, un actor significante den 
facilidadnan di cuido na Corsou, ta 
enfrentando problema financiero 
serio. Pa motibo di e problemanan 
financiero aki, e institucion no a 
paga impuesto desde 2018, y e debe 
di impuesto a aumenta na alrededor 
di 15 miyon florin. 


Pa sigura continuidad di Betesda y 
empleo di su trahadornan, Betesda 
y GMN a conveni riba varios oca- 
sion. Minister di GMN activamente 
a haci esfuerso pa haya solucion pa e 
problemanan financiero di Betesda. 


Na juni 2023, Betesda a ricibi un 
subsidio di 2,013,000 florin pa cubri 
e atraso critico (613mil florin), cum- 
pra materialnan altamente esencial 
(1,250,000 florin) y adkiri un bus 
nobo pa transporte (150mil florin). 


Na october 2023, Betesda a ricibi un 
informacion tocante un propuesta 
pa mehora e situacion financiero. 
Esaki a conduci na reunionnan adi- 
cional entre GMN, Betesda, CMC y 


Banco di Seguro Social, Svb. 


Na december 2023 a yega na un acu- 
erdo den cual Betesda ta bay pone 
40 cama disponible pa cuido a corto 
plaso di pashent di CMC, financia 
pa Svb. E servicio aki a origina di un 
aumento significante den e carga di 
pashent na CMC relaciona cu cuido 
no-urgente a corto plaso pa pashent 
cu no mester keda na hospital mas, 
pero cu pa varios motibo no por bay 
back cas. 


Cu e 40 cama aki, Betesda ta bay 
ricibi un entrada adicional di aprox- 
imadamente 1.5 miyon florin pa aña. 
E entrada adicional aki ta bay con- 
tribui pa alivia e deficit financiero di 
Betesda. 


E condicionnan di e acuerdo di pre- 
supuesto cu Svb y colaboracion cu 
CMC ta bay keda coordina entre e 
partidonan involucra. Den e proceso 
aki, mester yega na acuerdonan cla 
relaciona cu e calidad di e cuido a 


corto plaso cu mester provee. Adi- 
cionalmente, mester yega na acuer- 
do relaciona cu e transferencia facil 
di pashent for di CMC pa Betesda. 


E minister a confirma e acuerdonan 
siman pasa den un carta na Betesda, 
contestando e solicitud di Betesda pa 
asistencia. Como resultado di esaki, 
Betesda a bay di acuerdo pa no tuma 
mas accion legal contra gobierno. 


Un evaluacion di e acuerdonan aki 
ta bay tuma lugar pa fin di 2024, de- 
terminando bao cua condicion Be- 
tesda ta bay continua ofreciendo e 
servicio aki. 


Betesda a entrega un rapport dia 28 
di februari, teniendo nan respon- 
sable pa e gastonan incuri cu e subsi- 
dio di 2,013,000 florin. Sinembargo, 
e rapport aki ainda tin algun punto 
cu no ta cla, rekeriendo Betesda pa 
duna clarificacion adicional. Si Be- 
tesda no ta splica adecuadamente, e 
minister ta bay tuma medida apropia 
contra Betesda. 


Ministerio GMN ta continua ha- 
ciendo tur esfuerso pa sigura con- 
tinuidad di Betesda como un actor 
significante den sector di cuido y pa 
empleo di su trahadornan. Minister 
Silvania nunca ta bay tolera maluso 
di fondo di impuesto pa proposi- 
tonan no hustifica, y no ta bay duda 
pa tuma accion fuerte contra ac- 
cionnan inaceptable. 

Homber aresta na Amsterdam pa menasa lider di PVV 


(NLTimes) – Diabierna 
tardi, polis di Amsterdam 
a aresta un homber na un 
cas, kende a menasa lider 
di PVV, Geert Wilders a 
traves di un mensahe riba 
e red social X. 


Ministerio Publico (OM) a 
duna orden pa e aresto, segun 
un vocero di polis. E vocero 
a bisa cu tabata un situacion 
unda a gara e persona ‘red 
handed’, pero no a duna mas 
detaye. E homber ta den cus- 
todia y ta siendo interoga. E 
ta bay presenta dilanti hues 


awe dialuna. 


Wilders mes a gradici polis 
riba X ayera pa nan accion 
rapido. “Masha danki na e 
unidad di polis di Amster- 
dam cu a detene un persona 
na nan cas durante weekend 
aki pa motibo di un menasa 
pa mata mi. Danki na e team 
di politico menasa di polis di 
Den Haag, mi por a firma e 
rapport lihe. Sin polis, mi lo a 
keda prohibi.” 
Polis, sinembargo, no a duna 
comentario riba kico exacta- 
mente tabata e comentarion- 


an di e sospechoso ni si tabata 
un menasa di morto. Tam- 
poco polis kier a bisa nada di 
e sospechoso, e circunstancia 
y posible motibonan. 


Wilders ta bao seguridad 24 
ora pa dia desde 2004 pa mot- 
ibo di menasa serio di morto, 
principalmente di circulonan 
Islamico. El a entrega can- 
tidad di keho y denuncia, al- 
gun di cual a conduci na pro- 
ceso legal. 
Na september di aña pasa, 
ex-cricketer Pakistani, Kha- 
lid Latif a keda sentencia cu 


12 aña di prison pa un hues 
Hulandes, pa haci un yamado 
pa asesinato di presidente di 
PVV na 2018. Hulanda no 
tin un tratado di extradicion 
cu Pakistan. Otro homber 
Pakistani cu a biaha na Den 
Haag na 2018 pa ataca e lider 
di PVV a keda sentencia cu 10 
aña di prison na 2021. Otro- 
nan cu a menasa Wilders, 
specialmente online, a ricibi 
sentencianan cortico di pris- 
on of servicio comunitario 
den añanan recien. 
Potret di AP. 


Hulanda ta inaugura museo di Holocaust 
Memey di protesta contra presencia di presidente Israeli 


(AP) — Hulanda a duna 
apertura na e Museo Na- 
cional di Holocaust ayera 
cu un ceremonia presidi 
pa rey Willem-Alexander 
como 
tambe 
presiden- 
te Israeli, Isaac Herzog, 
kende su presencia a gen- 
era protesta pa e campaña 
militar di Israel na Gaza. 


E museo na Amsterdam ta 
conta e storia di algun di e 
102mil Hudiu kende a keda 
deporta for di Hulanda y 
asesina den camponan Nazi, 
como tambe e historia di 
nan persecucion structural 
bao ocupacion Aleman den 
Segundo 
Guera 
Mundial 
prome cu e deportacionnan a 
cuminsa. 


E museo “ta duna un cara 
y un voz na e victimanan 
Hudiu di persecucion na 
Hulanda,” rey Willem-Alex- 
ander a bisa den un discurso 
na e ceremonia inaugural 
ayera. Tambe “ta mustra nos 
e consecuencianan devasta- 
dor cu anti-Semitismo por 
tin,” el a agega. 
“Ta p’esey nos mester con- 
tinua keda na altura di con 
cos a cuminsa y con el a bay 
di malo pa pio,” e rey a bisa. 
Anteriormente, e rey y e 
presidente Israeli a bishita e 
famoso Sinagoga Portugues 
na Amsterdam. 


Herzog a elogia e iniciativa di 
Hulanda pa crea un museo 
nobo di Holocaust memey 
di loke el a bisa tabata un 


aumento di anti-Semitismo 
rond mundo. 
“Na e momento clave aki, e 
institucion aki ta manda un 
mensahe cla y poderoso,” 
Herzog a bisa. “Recorda! 
Recorda e horornan naci di 
odio, anti-Semitismo y racis- 
mo, y nunca mas permiti nan 
pa florece.” 


E ceremonia ayera a yega 
memey di e atakenan di Israel 
contra Gaza despues di e in- 
vasion mortal di Hamas den 
sur di Israel dia 7 di october 
ultimo. 
Miles di manifestante pro- 
Palestino a reuni entre segur- 
idad reforsa na Waterlooplein 
den centro di Amsterdam, 
cerca di e museo y e sinagoga, 
a zwaai bandera Palestino y a 
grita “nunca mas ta awo,” ex- 
igiendo un fin na e ocupacion 
Israeli di teritorionan Palesti- 
no y un alto al fuego inmedi- 
ato na Gaza. Sinembargo, no 
a exigi e liberacion di e can- 
tidad di rehen cu Hamas ai- 
nda tin secuestra na Gaza, un 
condicion cu Israel ta exigi pa 
un alto al fuego. 


Lidernan di e protesta a insis- 
ti cu nan tabata contra pres- 
encia di Herzog, no e museo 
y loke e ta conmemora. 


Tres cuarta parti di Hudiu 
Hulandes tabata entre e seis 
miyon Hudio asesina pa e 
Nazinan. 


Herzog tabata entre lider- 
nan Israeli cita den un orden 


emiti na januari pa e corte top 
di Nacionnan Uni pa Israel 
haci tur loke por pa preveni 
morto, destruccion y cualkier 
acto di Genocidio na Gaza. El 
a acusa e Corte Internacio- 
nal di Husticia di malrepre- 
senta su comentarionan den 
e veredicto. Israel a rechasa 
fuertemente e acusacionnan 
di Sur Africa den e caso den 
corte, cu e campaña militar 
na Gaza ta viola e Conven- 
cion riba Genocidio. 
“Mi tabata disgusta pa e 
manera den cual nan a troce 
mi palabranan, usando cita- 
cionnan hopi, hopi parcial y 
fragmenta, cu intencion pa 
sostene un contencion legal 
sin base,” Herzog a bisa vari- 
os dia despues di e veredicto. 


Den un declaracion emiti 
prome cu e apertura ayera, 
Joods Cultureel Kwartier cu 
ta maneha e museo a bisa cu 
ta “profundamente preocupa 
pa e guera y e consecuenci- 
anan cu e conflicto aki tin, 
prome y principalmente riba 
e ciudadanonan di Israel, 
Gaza y West Bank.” 
A bisa cu ta “hopi mas preo- 
cupante cu e Museo Nacional 
di Holocaust tin su apertura 
mientras e guera ta continua. 
E ta haci nos mision hopi mas 
urgente.” 


E museo ta ubica den un ex- 
college di training pa mae- 
stro cu a ser usa como un 
ruta scondi di escape pa yuda 
como 600 mucha Hudiu huy 
for di e Nazinan. Exhibi- 
cionnan ta inclui un potret 
prominente di un mucha 
homber canando banda di 
curpanan na Bergen-Belsen 
despues di e liberacion di 
e campo di concentracion, 
y mementonan di bidanan 
perdi: un popchi, un shimis 
oraño traha di material di 
parachute, y un coleccion di 
10 boton excava for di tereno 


di campo Sobibor. 


Murayanan di un sala ta cu- 
bri cu e textonan di centena- 
res di ley discriminando con- 
tra Hudiunan introduci pa e 
ocupadornan Aleman na Hu- 
landa, pa mustra con e regi- 
men Nazi, asisti pa ambten- 
aarnan Hulandes, a deshu- 
manisa Hudiunan prome cu 


operacionnan pa detene nan. 


E museo ta trece na bida e 
historianan di hende cu ta- 
bata “isola for di resto di so- 
ciedad Hulandes, cu a horta 
nan derechonan, a nenga nan 
proteccion legal, a detene, 
cera, y separa nan di nan ser- 
nan keri, y asesina nan,” rey 
Hulandes a bisa. 

Argentina: Javier Milei ta causa polemica pa decision 
di aumento di su salario 


(DW) – Presidente Argen- 
tino Javier Milei diasabra 
ultimo a keda envolvi den 
un polemica despues cu a 
bira conoci un aumento 
di salario pa miembronan 
di Ehecutivo memey di 
e crisis socio economico 
cu e pais ta bibando y su 
politica di ahustacion pa 
fondonan publico. 


Segun decreto 206/24 cu fe- 
cha di 29 di februari –firma 
pa e mandatario y su hefe di 
gabinete- tur funcion alto di 
Ehecutivo mester a ricibi un 
aumento salarial cu ta yega na 
48%. 
E publicacion di e decreto 
aki, a bira publico diasabra 
ultimo pa diputado peroni- 
sta Victoria Tolosa Paz den 
marco di e reciente discusion 
na Parlamento pa aumento di 
salarionan legislativo, e cual 
Milei a stop cu su discurso 
“anticasta.” 


Posteriormente, e manda- 
tario a usa su rednan social 
pa culpa un decreto firma na 
2010 pa e presidente e tempo 
ey, Cristina Fernandez (2007- 
2015) cu tabata oblige di duna 
“un aumento automatico.” 


“Claro cu nos ta bay trek e 
decreto aki y cualkier otro 
aumento cu planta politico a 
ricibi. Den un momento di 
crisis manera esun di awor 
den cual sociedad Argentino 
ta realisando un tremendo 


esfuerso, politiconan mester 
ta e prome di duna un man,” 
Milei a skirbi riba su red so- 
cial “X.” 
Sinembargo, tanto Fernandez 
como e ex-presidente Alberto 
Fernandez a reacciona na e 
comentario di e lider dere- 
chista y a mustra e documen- 
tonan firma recientemente pa 
Milei. “Bo tin cu admiti cu 
b’a cobra y nan a gara bo. Mi 
kier pensa cu bo ta lesa loke 
bo ta firma, no?” Cristina 
Fernandez a contesta. 
Argentina ta bibando un cri- 
sis socio economico severo, 
cu mas di 250% di inflacion 
y mas di e mita di e poblacion 
ta den pobresa. 
Igualmente manera Martin 
Menem a haci na Congreso, 
Milei su argumento tabata 
cu e aumento tabata “auto- 
matico” a pesar cu e no tabata 
conoce e decreto cu tin su fir- 
ma riba dje, segun el a afirma. 
Oranan despues Oficina di 


Presidente a emiti un comu- 
nicado ratificando e decision 
di e mandatario. “Pa decision 
di presidente Javier Milei, tur 
aumento na personal di Ad- 
ministracion Publico Nacio- 
nal, incluyendo presidente, 
vice-presidente, ministernan 
y secretario ta keda anula.” E 
mensahe ta cuminsa bisa. 
Den e linea ey, a sigura cu 
tambe a deroga e norma esta- 
bleci pa Cristina Fernandez, 
cu tabata vincula aumento di 
trahadonan di administracion 
publico na salarionan di fun- 
cionarionan. “E medida aki 
ta diseña y ehecuta cu e ob- 
hetivo di protege e saco di e 
casta.” Nan a sigura. 
“E situacion cu a hereda ta 
critico y Argentinonan ta 
haciendo un sacrificio hopi 
grandi, ta tempo pa politi- 
conan paga tur e debe cu nan 
a ocasiona,” e comunicado ta 
conclui. 


Colombia: Polis Nacional a detene un di e lidernan 
di Cartel de Medellin 


(EFE) – Agentenan di Po- 
lis Nacional Spaño a de- 
tene na Colombia un di 
e lidernan principal di 
cartel di Medellin den un 
operacion conhunto cu 
autoridadnan di e pais La- 
tino Americano. 


Riba e fugitivo tabatin un 
orden di detencion emiti pa 
Spaña pa delito di trafico di 
droga y participacion den un 
organisacion criminal, segun 


Direccion General di Polis 
Nacional a informa diasabra 
ultimo den un comunicado. 
Julio 
Andrés 
Murillo 
Figueroa alias “El Zar” ta 
conoci pa autoridadnan poli- 
cial pa colabora cu Pablo 
Emilio Escobar Gaviria den 
pasado, na añanan 80 y 90, 
segun fuentenan oficial a in- 
forma. 
El Zar ta considera di ta e 
presunto responsabel di op- 
eracionnan di cartel na Eu- 


ropa y e vinculo di union 
entre su organisacion y otro 
gruponan criminal manera 
‘Ndraguetta’ y ‘Mocromafia.’ 
“Tabatin dos particularidad 
cu a permiti su identidad: 
su asistencia continuo na un 
centro medico pa trata un 
problema di mobilidad, e 
cual tabata oblig’e di usa kruk 
y e traslado di su mascota na 
veterinario,” polis a precisa 
den un comunicado. 
E dispositivo di detencion a 


desaroya rond di e domicilio 
di e sospechoso, un cas di 
luho ubica den un zona rural 
aisla den region di Antioquia, 
area di Llano-Grande. 
Segun 
investigacionnan, 
“El Zar” durante mas di un 
decada di importacionnan 
grandi di substancianan for di 
Colombia pa Spaña a yega di 
adapta diferente embarcacion 
pa comete e delito aki. 
Na aña 2022 a desaroya un 
investigacion conhunto en- 


tre autoridadnan policial di 
Spaña, Suecia, Francia y Hu- 
landa. 
E investigacion aki a cum- 
insa cu intercambio di infor- 
macion diario entre Grupo 
di Fugitivonan di Unidad di 
Droga y Crimen Organisa 
(UDYCO) cu Direccion di 
Inteligencia Policial di Co- 
lombia. 
A establece na e momento ey 
e denomina “Operacion Ura- 
no” cu despues di varios fase 
a culmina cu e detencion di 
Jonas Sture Falk, conoci comi 
‘El Pablo Escobar Sueco’ ken 
tambe tabatin vinculo cu El 
Clan del Golfo, e cartel mas 
grandi di droga na Colombia 
y tambe cu e Marocano Fi- 
kri Amellah, loke a supone e 
caida di ‘Mocromafia’, un di 
e organisacionnan mas activo 
di e continente. 
Cu e pruebanan di e investig- 
acion, agentenan a averigua 
cu e capo di 49 aña tabata dis- 
pone di transporta mas di tres 
ton di cocaina directamente 
for di Venezuela pa Spaña, 
specificamente na Huelva, 
pa despues distribui e carga- 
mento na Europa. 
A confisca mas di 1.600 kilo 
ora a yega na teritorio nacio- 
nal, un intervencion clave pa 
duna di conoce e structura di 
e organisacion, cu tabata op- 
era na Spaña, Francia y Co- 
lombia. 

Diaz-Canel ta nenga cu ta existi feminicidio na Cuba 


(CiberCuba) - E regimen 
Cubano, di signo profun- 
damente 
patriarcal, 
ta 
keda evita e uso di e pa- 
labra “feminicidio” ora 
di papia di e crimennan 
cu hombernan machista 
ta comete contra hende 
muhe. 


Scondi tras di argumentonan 
di un solo banda y politikeria 
barata, e totalitarismo comu- 
nista cu ta reina na Cuba ta 
evita di papia di e violencia di 
genero cu e terminologia usa 
y acepta internacionalmente 
pa tur e paisnan cu ta recon- 
oce su existencia y cu ta com- 
bati e problema aki. 


Sinembargo, La Habana, cu 
ta presumi su Codigo de las 
Familias manera esun mas 
avansa na mundo ta exhibi 
di un manera robusto un 
supuesto normalisacion di 
e identidadnan di genero, a 
traves di conferencianan dicta 
pa Mariela Castro Espin, yiu 
di e dictador Raul Castro, no 
ta acepta pa papia di femini- 
cidionan na Cuba. 


“Plataformanan 
subversivo 
anti Cubano ta purba di im- 
pone cu na Cuba ta existi 
feminicidio, termino cu ta 
indica supuesto inaccion es- 
tatal dilanti hechonan vio- 
lento pa motibo di genero. 
Nos por sigura cu esaki ta un 
construccion mediatico cu ta 
completamente contrario na 
e realidad Cubano,” Miguel 
Diaz-Canel a afirma diabi- 
erna. 


Den su discurso di clausura 
di e Congreso di e Federacion 
di Muhenan Cubano (FMC), 
e tambe prome secretario di e 
Partido Comunista de Cuba 
(PPC) a probecha pa defende 
e medidanan adopta pa su go- 
bierno pa aborda e “asesina- 
tonan di hende muhe” cual e 
ta resisti di cualifica manera 
“feminicidio” 


E hustificacion pa no haci 


esaki, segun Diaz-Canel, ta 
cu no ta existi “inaccion es- 
tatal” pa cu e crimennan aki. 
E ta pretende di cubri e na- 
turalesa profundamente pa- 
triarcal y machista cu ta biba 
den e sociedad Cubano, y 
specialmente, den e machis- 
mo imaginario desaroya pa e 
propaganda di e asina yama 
“revolucion” y e indoctrina- 
cion di PCC. 
“No por tin impunidad na 


Cuba, mucho menos ora ta 
trata e delitonan motiva pa 
cualkier tipo di discrimina- 
cion y primordialmente con- 
tra hende muhe. E normanan 
huridico cu mi a menciona 
anteriormente tin aparta hopi 
preciso loke ta tipifica manera 
delito e diferente figuranan 
cu por reduci e integridad 
fisico, psicologico y moral di 
hende muhe,” e gobernante a 
defende, na mesun momento 
cu e ta reconoce cu Cuba a 
triplica aña pasa e cifra di per- 
sonanan condena pa asesina- 
tonan machista den e registro 
di 2022. 


E tribunalnan Cubano a 
procesa den 2023 61 suheto 
autor di asesinato di hende 
muhe. Segun Diaz-Canel, 
den e 93% di e casonan, e 
sancionnan ta surpasa e 20 
aña di prizon, mientras cu 
cinco caso a merece cadena 
perpetua. “Nan ta solamente 
un par di datosnan cu ta ilus- 
tra e tolerancia cero di e Es- 
tado Cubano pa cu e tipo di 
conducta aki,” el a subraya. 


Puerto Rico: Costo di pildo anticonceptivo sin receta 
por obstaculisa su accesibilidad 


(ElNuevoDia) - E costo 
di e prome pildo anticon- 
ceptivo pa benta sin rece- 
ta na hurisdiccionnan di 
Merca, incluyendo Puerto 
Rico, ta duplica esun di e 
productonan similar cu 
ta wordo adkiri cu receta 
medico, locual por obstac- 
ulisa su obhetivo di mas 
accesibilidad, expertonan 
local a adverti. 


Nan a señala, ademas, cu ai- 
nda no ta conoci si e seguro- 
nan medico ta cubri e pildo 
- Opill - ya cu en general, 
nan no sa haci esaki cu medi- 
camentonan cu no tin receta. 


“Tin otro pildonan anticon- 
ceptivo cu ta wordo bendi cu 
receta, cu prijsnan mas bao, 
por ehemplo 10 dollar of me- 
nos,” Elda Sierra, presidente 


di e Colegio de Farmaceuti- 
cos, a bisa. 


“Door di ta ‘over the counter’ 
(benta sin receta), no ta sigur 
si e ta bay wordo cubri of no, 
pasobra casi ningun seguro 
medico priva ta cubri medi- 
camentonan sin receta, cu 
excepcion cu nan ta cay bao 
Medicare Advantage,” Idalia 
Bonilla, ex presidente di e 
Colegio a agrega. 


Perrigo Company, fabricante 
di Opill, a anuncia cu, pa un 
suministro di un luna, e prijs 
sugeri ta di 19.99 dollar; pa 
tres luna e ta 49.99 dollar y pa 
seis luna e ta 89.99 dollar. 


Dia 4 di maart, e compania 
a informa cu nan a cuminsa 
manda nan producto pa mi- 
noristanan di Merca. E ta bay 
ser bendi online, opill.com, 
y den tiendanan di planifica- 
cion familiar di botica y su- 
permercadonan, cuminsando 
fin di luna. 


A traves di e sistema electro- 
nico riba cual boticanan ta 
conecta pa conoce e sumin- 
istro disponible di e diferente 
medicamento cu tin y pa haci 
nan pedido, e licenciada Si- 
erra a detecta cu, na dos di e 


boticanan principal di e pais, 
Opill ainda no a yega y tam- 
poco a habri espacio pa haci 
pedido. Na e botica Cardi- 
nal, e ta aparece manera “no 
disponible”; mientras cu na e 
botica Betances, e ta aparece 
anuncia den su catalogo, pero 
no ta disponible pa bende ai- 
nda. 


A pesar di e posible dificul- 
tadnan asocia na e costo, 
docter Nabal Bracero, spe- 


cialista den e tema, a insisti cu 
e compra sin receta di Opill ta 
un aspecto “hopi faborable” 
ya cu e ta facilita e acceso na 
servicionan di salud publico y 
reproductivo di hende muhe. 


El a splica ademas cu, con- 
trario na e pildonan anticon- 
ceptivo tradicional, esaki ta 
inclui solamente progester- 
one, door di cual su efectonan 
secundario ta menos, door di 
no contene estrogene. Esaki 


ultimo, sinembargo, ta rekeri 
pa e muhenan ta “mas disci- 
plina” ora di bebe e pildo tur 
dia, sin faya y na e mesun ora 
tur dia, pa asina su efectivi- 
dad por ta halto, debi na cu e 
supresion di ovulacion ta de- 
pende di un solo mecanismo. 


“Si e pashent bebe segun su 
indicacion, e ta mesun efec- 
tivo cu e otro pildonan anti- 
conceptivo,” Bracero a sos- 
tene. 

Krystyna Pyszková di Republica Checo corona Miss Mundo 2024 


(AP) — Krystyna Pyszková 
di Republica Checo a keda 
corona Miss Mundo na un 
evento organisa na India 
riba diasabra nochi. 


Yasmina Zaytoun di Libanon 
a keda prome finalista entre 
112 participante den e com- 
petencia cu a tuma lugar na 
Mumbai, capital financiero 
y di entretenimento di India. 


“Keda corona como Miss 
Mundo ta un soño cu a bira 
realidad. Mi ta profunda- 
mente honra di representa mi 
pais y e balornan di ‘beyesa cu 
proposito’ riba un plataforma 
global,” Pyszkova a bisa. 


Despues cu e anterior Miss 
Mundo, Karoline Beilawska 
di Polonia a pas’e e corona, 
Pyszkova a saluda e gran 
multitud na e Jio World Con- 
vention Center y a brasa al- 
gun di e otro participantenan. 


E evento a desplega e rikesa 
di cultura Indio, cu su tradi- 
cion, herencia, arte y textil- 
nan, pa un audiencia global 
masivo. E participantenan a 
bisti saya y blusanan decora y 
a baila cu canticanan popular 
di Bollywood. 


E competencia di beyesa a 
bolbe India pa prome biaha 
den 28 aña. 


Shini Shetty di India a retira 
despues di alcansa e top ocho. 
Seis muhe Indio a gana e ti- 
tulo, incluyendo Reita Faria 
(1966), Aishwarya Rai (1994), 
Diana Hayden (1997), Yukta 
Mookhey (1999), Priyanka 
Chopra (2000) y Manushi 
Chillar (2017). 


E di 71 certamen di Miss 
Mundo tabata presenta pa 
productor di pelicula di Bol- 
lywood, Karan Johar, y Miss 
Mundo 2013, Megan Young 
di Filipinas. 


Prinses di Wales ta aparece den prome potret desde su cirugia 


(AP) — E prome potret 
di Catherine, prinses di 
Wales, desde su cirugia 
abdominal casi dos luna 
atras a keda publica dia- 
domingo hunto cu un de- 
claracion gradiciendo e 


publico pa nan sosten. 


E potret di e prinses sinta riba 
un stoel rondona pa su tres 
yiu tabata credita na su es- 
poso, William prins di Wales, 
heredero na e trono Britani- 


co, y a bisa cu a saca e potret 
anteriormente den e siman 
na Windsor. 
“Danki pa bo deseonan am- 
able y sosten continuo du- 
rante ultimo dos luna,” e 
prinses a bisa riba rednan so- 


cial. “Nos ta desea tur hende 
un feliz Dia di Mama.” 


Publicacion di e potret ta 
yega despues di simannan 
largo di speculacion riba red- 
nan social tocante e paradero 
di e prinses di Wales desde cu 
el a sali di hospital dia 29 di 
januari despues di un estadia 
di casi dos siman despues di 
un cirugia planea. No a mir’e 
publicamente desde dia di 
Pasco. 


Famia real Britanico ta bao 
mas scrutinio cu usualmente 
den ultimo simannan, pa- 


sobra tanto Catherine como 
Rey Charles III no por ehe- 
cuta nan debernan publico 
usual pa motibo di problem- 
anan di salud. 
Oficialnan real ta bisa cu e 
rey ta ricibiendo tratamento 
pa un forma no specifica di 
cancer, cual a keda descubri 
durante tratamento pa un 
prostaat agranda. E monarca a 
cancela tur actividad publico 
mientras e ta ricibi tratamen- 
to, maske el a sali riba potret 
bayendo iglesia y reuniendo 
di manera priva cu oficialnan 
di gobierno y dignatarionan. 

Despues di 4 aña 
Celebracion di hende muhe a surpasa tur expectativa 


Dia 8 di maart, nos ta cel- 
ebra forsa, resiliencia y 
logronan grandi di hende 
muhenan rond di mundo 
y na Aruba. Y e hende 
muhe ta sigui crea y inspi- 
ra expectativanan y pre- 
para caminda pa un futu- 
ro mas inclusivo. Despues 
di 4 aña un biaha mas 
tabatin un exitoso cel- 
ebracion di Hende Muhe 
na unda cu un sala yen di 
hende muhe a wordo in- 
spira pa podera y inspira 
inclusion den otro hende 
muhe. 


E mainta a wordo dirigi pa 
MC 
Thessaly 
Zimmer- 
man sigui pa un cancion pa 
Rachel Kraaijvanger com- 
paña riba guitara pa Zulaika 
Geerman cu e cantica ‘Give 
Thanks’. For di aki, e evento 
pa e mainta aki a sigui cu un 
programa hopi informativo 
cu varios oradora. 


Minister di Finanzas y Cul- 
tura Xiomara Maduro tabata 
e prome orador y a enfatisa 
cu ta importante pa inspira 
otro pa ta inclui. Pero pa 
haci esaki, cada hende muhe 
mester ta inspira pa ta inclui 
prome y realisa cu nos tur ta 
inclui for di e momento cu 
nos dicidi esey den nos men- 
te. E mandatario a encurasha 
tur hende muhe pa no limita 
nan mes y sigui cu curashi 
padilanti. 


Minister Maduro a termina 
su discurso cantando un pida 
di cantica di nos cantante 
Arubano 
y 
internacional, 
Jeon mientras e publico pre- 
sente a compañe cu aplauso. 
Mientras ainda e publico ta- 
bata aplaudiendo, Jeon a haci 
entrada riba stage sorpre- 
sando tur presente cu e can- 
tica Miss Dior y a pone tur 
hende riba pia. Esaki, Minis- 
ter Maduro a expresa, tabata 


un bunita serenata dedica na 
cada hende muhe den e sala. 


Head of Department na 
Central Bureau of Statistics 
(CBS), Desiree Helder, a 
duna e resultado impresion- 
ante di un encuesta cu recien 
CBS a haci tocante con inclui 
hende muhe ta na Aruba riba 
diferente tereno. E resulta- 
donan aki lo wordo publica 
pa CBS pronto tambe. 


Prome Minister Evelyn Wev- 
er-Croes, den su discurso 
a enfatisa cu e hende muhe 
mester ta na mesa. Activa- 
mente. Cu compromiso y cu 
determinacion. Cada hende 


muhe mester ta consciente 
cu tur locual cu nos como 
hende muhe a logra, lo no 
sigui perdura si nos lag’e na 
casualidad, sino e ta exigi 
un compromiso activo di 
nos cada un. “Ban awe com- 
promete nos mes, na pre- 
para otro mucha muhenan y 
hende muhenan pa ora nos 
baha cu pensioen, of laga nos 
puesto, ora nos subi e lift pa 
baha bek, tin un rij di hende 
muhe y mucha muhe para 
cla pa subi e lift pa asumi nos 
posicionnan. Cu hunto cu 
hende hombernan por per- 
cura pa un bon balans”. 


E siguiente orador, Jenny 


Croes, a papia riba e tema 
‘Amor Propio’. Y a pidi pu- 
blico pa lanta para pa haci un 
ehercicio di afirmacion per- 
sonal. “Mi merece admira- 
cion, respet, cuido, pordon, 
sanidad, y amor”. Esaki, el a 
enfatisa, ta cuminsa na cada 
un di nos. Jenny a laga hopi 
palabra di encurashamento 
pa esnan presente dunando 
ehempel riba su experienci- 
anan di su mesun bida. Hen- 
de muhe, Jenny a remarca, 
ta apoya otro mucho mas y 
p’esey ta importante pa nos 
tin un persona femenino di 
confiansa den nos bida pa 
comparti emocionnan, prob- 
lemanan y cualkier otro expe- 


riencia di bida. 


Durante e programa tabata 
tin 2 pannel discussion cu 
participacion di muhenan 
hoben y profesional. Tambe 
a wordo presenta diferente 
video informativo y un video 
hopi emocional di Parlamen- 
tario Setty Christiaans-Yarza- 
garay, Determinacion den cua 
el conta su storia di su lucha 
cu un malesa auto-inmuno- 
logico y e determinacion cu 
e tabatin pa surpasa retonan 
di e malesa na momentonan 
mas crucial di su malesa. 

Accidente cu 4 hende herida na Savaneta 
na altura di Mariniers Kazerne 


Diaranson atardi a drenta 
informe di cu un acciden- 
te cu hende herida banda 
di Mariniers Kazerne na 
Savaneta, mesora a dirigi 
tanto polis y ambulance 
na e sitio. 


Na yegada di e patruya a bin 
compronde cu aki ta trata di 
un accidente unda e chauf- 
feur di e Toyota Yaris no a 
regula su velocidad ni a man- 
tene distancia a bay dal tras di 
un Kia Sportage. E impacto 
tabata fuerte te cu 4 hende 
a resulta herida. Na yegada 


di ambulance nan a atende 
e victimanan aki y dos a bay 
den dos ambulance y e otro 


dos persona nan herida a bay 
cu auto particular. 


Accidente pa falta di preferencia na Brusca 


Na momento cu polisnan 
tabata atendiendo e acci- 
dente na Ponton a drenta 
informe di un otro acci- 
dente poco mas pabao di 


eynan na Brusca, mesora a 
dirigi un di e patruyanan 
na e sitio. 


A bin resulta cu aki ta trata di 


u accidente pa falta di prefer- 
encia unda afortunadamente 
ningun hende a resulta heri- 
da. 


Baby a keda cera na lock 
cu yabi den auto na Saliña 
Cerca 


Diabierna mainta a dren- 
ta informe di cu un baby a 
keda cera na lock cu yabi 
den auto na Saliña Cerca, 
mesora a dirigi un patruya 
na e sitio. 


Na yegada di e patruya a bin 
compronde cu pa un equi- 
bocacion e auto a lock e baby 
den auto cu e yabi aden, 
mientras cu e compania di 
habri lock tabata na caminda 
polis a nota cu e baby tabata 


hungando y e polisnan a en- 
tretene e baby mientrastanto 
y tabata cla para pa destrui e 
bentana si mira e baby mane- 
ra bira malo. Na un dado 
momento a ripara cu no por 
a habri e auto y a pidi tambe 
pa un compania di habri lock 
di auto presenta. Un rato 
despues a logra habri e auto 
y a saca e baby sano y salvo ta 
bo mes cu e auto tabata bao 
un afdak den e cura di e cas. 


Chauffeur no a regula su velocidad ni a mantene distancia 
a bay dal tras di un motociclista 


Diabierna mainta a dren- 
ta informe di un accidente 
cu hende herida banda di 


Huchada na Santa Cruz, 
mesora a dirigi tanto po- 
lis como ambulance na e 


sitio. 


Na yegada di e patruya a bin 
compronde cu aki ta trata di 
un accidente unda cu e chauf- 
feur di un Nissan March no a 
regula su velocidad ni a man- 
tene distancia a bay dal tras di 
un motociclista bent’e abao y 
el a resulta herida. Na yegada 
di e ambulance nan a atende 
e victima. 


Motociclista herida na un accidente banda di Wema Ponton 


Diabierna mainta a drenta 
informe di un accidente 
banda di Wema na Pon- 
ton, mesora a dirigi tanto 
polis como ambulance na 
e sitio. 


Na yegada di e patruya a bin 
compronde cu aki ta trata di 
un accidente entre un auto y 
un scooter unda cu e moto- 
ciclista a resulta herida. Na 
yegada di e ambulance nan a 
atende e motociclista. 

Despues di a basha un cura di cas, chauffeur a bay 
sconde auto den mondi 


Diabierna 
madruga 
a 
drenta informe di un ac- 
cidente na Macuarima, 
mesora a dirigi un pa- 
truya na e sitio. 


Na yegada di e patruya a bin 
compronde cu un lo a perde 
control bay dal un cura di cas 
y a sigui core bay. Polis me- 
sora a busca unda e auto por 
a bay y despues di un rato a 
logra haya e auto scondi den 
mondi y a haya e sospechoso 
aden y a detene. Ademas po- 
lis a confisca e auto pa mas 
investigacion. 


Polis a bay atende cu un 
pelea memey caminda 
dilanti un club nocturno na 
Palm Beach 


Diabierna 
madruga 
a 
drenta informe di cu lo tin 
un pelea memey caminda 
dilanti un club nocturno 
na Palm Beach, mesora a 
dirigi patruyanan na e si- 


tio. 
Na yegada di e patruya a bin 
haya e bringado nan riba caya 
ta pleita y polis a papia cu 
nan pa nan bay nan cas. Na 
prome instante nan a ignora 


e instruccion policial y a keda 
na e sitio. Pero na momento 
cu a bisa nan cu si nan no bay 
awo lo detene nan ey si nan 
a core subi auto y coy rumbo 
pa cas. 


Turista bao substancia a 
bira Hulk y tabata busca 
problema y kibra cos 


Diabierna 
madruga 
a 
drenta informe di cu un 
turista a bira Hulk y ta- 
bata destrui cosnan na 
Moomba Beach, mesora a 
dirigi un patruya na e si- 
tio. 


Na yegada di e patruya a bin 
compronde cu un turista lo 


a bebe demasiado y lo a usa 
un of otro substancia y a bay 
fuera di control buscando 
problema y tabata causa de- 
struccion pero e momen- 
tonan ey ya a bandona e sitio. 
Polis a keda di wak e video di 
e camara di seguridad pa asi- 
na busca e turista y pone para 
responsable pa e daño causa 

Apple ta haya boet di casi 2 biyon dollar for di Union Europeo 
pa stroba competencia di streaming di musica 


(AP) - E Union Europeo a 
impone us prome castigo 
anti confiansa contra Ap- 
ple riba dialuna, dunado 
e gigante den tecnologia 
Mericano un boet di casi 2 
biyon dollar a causa di in- 
hustamente duna faborit- 
ismo na su propio servi- 
cio pa medio di prohibi 
rivalnan manera Spotify 
di bisa usuarionan cu nan 
por paga pa suscripcion 
mas barata fuera di apli- 
cacionnan di iPhone. 


Apple a prohibi e servicionan 
di streaming di conta usu- 
arionan tocante e opcionnan 
di pago disponibel via nan 
website, cual ta evita un tarifa 


di 30 porciento cobra ora cu 
hende paga via aplicacionnan 
descarga cu e aplicacion di 
iOS segun e comision Eu- 
ropeo, e bloke di 27 nacion 
su brasa ehecutivo. “Esaki ta 
ilegal. Y el a impacta e bida 
di miyones di consumidor 
Europeo kendenan no por 
a tuma un decision liber to- 
cante con, unda y pa ki prijs 
nan lo cumpra e servicio di 
streaming,” Margrethe Ve- 
stager, Union Europeo su 
comisario di competencia 
a bisa na un conferencia di 
prensa na Brussels. 


Apple, cual ta den contra di 
e decision, tin un decada ta 
comporta na e manera aki y a 


resulta den “miyones di per- 
sona cu a paga dos pa 3 euro 
mas pa luna pa servicio sin 
cu esaki tabatin mester,” el a 
comenta. E ta e culminacion 
di un bataya di añanan largo 
entre Apple y Spotify a causa 
di supremacia pa streaming 
di musica. Un keho di e ser- 
vicio di streaming Suiso 5 aña 
atras a causa e investigacion 
cu a termina den e boet di 1.8 
biyon euro. 


E decision aki ta bini den e 
mesun siman cu e reglanan 
nobo lo drenta den efecto pa 
preveni cu e gigantenan den 
tecnologia lo domina e mer- 
cadonan digital. 


Union Europeo a lidera es- 
fuersonan global cu e meta di 
tuma accion contra compa- 
nianan di tecnologia grandi, 
incluyendo 3 boet pa Google 
cu ta yega un total di mas di 
8 biyon euro, acusando Meta 
di a stroba mercado di aviso 
online y obligando Amazon 
cambia e practicanan di su 
negoshi. 


Apple su boet ta asina halto 
pa motibo cu e ta inclui un 
suma pa evita cu esaki lo 
bolbe pasa y pa desencurasha 


otro companianan di comete 
ofensanan similar segun e 
comision a comenta. E no ta 
e unico castigo cu e gigante 
por efrenta; Apple te ainda ta 
purbando di resolve un otro 
investigacion 
anticonfiansa 
den Union Europeo tocante 
su servicio di pago via telefon 
pa medio di habri su sistema 
di tap-and-go na otro rival- 
nan tambe. Apple a bisa cu lo 
apela e decision dialuna. 


“E decision aki a ser tuma 
apesar di e Comision su fra- 
caso di por descubri cualkier 
evidencia creibel di cualkier 
dano causa na e consumidor- 
nan y ta ignora e realidadnan 


di un mercado cu ta competi- 
tivo, creciendo lihe y bayendo 
bon,” e compania a declara. 
Segun e compania, Spotify 
ta e unico cu lo beneficia for 
di e movida aki, sigurando 
cu e gigante Suiso a reuni 
mas di 65 biaha cu e comis- 
ion durante e investigacion, 
tin un poder di 56 porciento 
di e mercado di streaming 
di musica den Europa y no 
ta paga Apple pa e uso di su 
App Store. “Ironicamente, 
den nomber di competencia, 
awe su decision ta fortalece 
e posicion dominante di un 
compania Europeo cu ta exi- 
toso y ta e lider den e mer- 
cado di musica digital.” 


Proyecto Hulandes pa warda CO2 a costa tres biaha mas 
cu loke a presupuesta 


(NLTimes)—E 
prome 
proyecto pa warda CO2 
bao di e Lama Norte ta 
costa casi tres biaha mas cu 
e presupuesto. E proyecto 
Porthos a ser lansa na 2018 
cu un prijs calcula na 400 
pa 500 miyon euro. E cos- 
tonanan a subi pa 1.3 bi- 
yon euro, NRC ta reporta 
despues di papia cu esnan 
envolvi. E proyecto tambe 
a ser retrasa debi na pro- 
cedementonan legal. 


Porthos ta un di e prome 
proyectonan pa wardamento 
di e gas di efecto invernade- 
ro CO2 den veldnan di gas 
bashi bao di e suela di lama, 
esta e Lama Norte den e caso 
aki. Proponentenan ta mira e 
wardamento di CO2 como 
un manera importante pa 
reduci e emisionnan di e gas 
aki y asina combati cambio di 
clima peligroso. Pero tambe 
tin duda si e acercamento ta 
tecnicamente y financiera- 
mento realistico riba un scala 
grandi. P’esey Porthos ta ser 
monitoria cu gran interes in- 


ternacional. 


Segun e operadornan—Ga- 
sunie, Waf di Rotterdam y 
EBN—e aumento den costo 
ta mayormente debi na e au- 
mento skerpi den inflacion, 
cual a haci materialnan mas 
caro. E crisis di energia global 
tambe a hunga un rol. Debi 


na e inseguridad riba ener- 
gia den 2022, tabatin un pura 
riba componentenan manera 
tubo cu cual paisnan a purba 
sigura nan suministro di en- 
ergia, haciendo esakinan mas 
caro of mas dificil pa haya. 


E retraso di e proyecto ta 
mayormente debi na pro- 


cedementonan legal entrega 
pa Mobilization for the En- 
vironment (MOB). E or- 
ganisacion ambiental ta kere 
cu demasiado nitrogeno a ser 
emiti durante e construccion, 
cual ta pone e naturalesa den 
peligro. Raad van State e de- 
clara den augustus cu e no tin 
fondo pa e preocupacionnan 


ey, pero el a causa un retraso 
di varios luna. E retraso a 
sigui aumenta e costonan, 
segun e operadornan a bisa. 
Hopi material y producto a 
bira mas caro mientras nan a 
warda pa claridad legal prome 
cu bestel. 


Potret cortesia di Porthos. 

Abraham Ancer ta derota Cameron Smith y Paul Casey pa gana torneo 
di LIV Golf na Hong Kong 


(AP)—Abraham Ancer a 
atrobe a haya suficiente 
di e trankilidad cu a yud’e 
logra un avance despues 
di ronda pa gana Cam- 
eron Smith y Paul Casey 
den un wega di elimina- 
cion y gana e torneo inau- 
gural di LIV Golf na Hong 
Kong diadomingo. 


E avance comfortabel di An- 
cer na comienso di e ronda 
final gradualmente a disparce 
cu e Mexicano experenci- 
ando dificultad pa keda den 
velocidad di e grupo avansa 
despues di un ronda “2- 
over” di 72 na e veld di golf 
na Hong Kong. 


E ronda final di “6-under 


64” di Casey, cual a lidera su 
Crushers GC pa e titulo di 
ekipo, a lag’e empata cu An- 
cer mientras Smith a tira 4 
under pa sigura un luga den e 
eliminacionnan cu e trio ca- 
bando na 13 under pa e tor- 
neo. 


Cu yobida fuerte, Ancer a 
redescubri su toque pa haya 
su caminda di e prome bu- 
raco riba e di 18 mientras 


cu Casey y Smith a pusha di 
nan na banda drechi y robes, 
respectivamente. Su acerca- 
mento espectacular a resulta 
den un birdie putt cu el a 
converti mientras cu Casey y 
Smith a caba cu bogey. 


“Mi a pone presion riba mi 
mes,” segun Ancer. “E strik- 
ing no tabata eynan pero 
mentalmente mi tabata hopi 
fuerte pues mi a sinti hopi 


bon, mi a sinti manera mi no 
tabata renuncia.” 


Joaquin Niemann, ken a gana 
e torneo Jeddah na Saudi 
Arabia siman pasa pa su se- 
gundo victoria LIV den tres 
comiendo, a caba cu un ras- 
tro atrasa di e grupo di elimi- 
nacion despues di un 7 under 
den su ronda final. 


E torneo na Hong Kong ta e 


segunda di tres evento di LIV 
Golf cu ta parti di e evento 
Asiatico, cu e tercer tumando 
luga cuminsamento di mei na 
Singapore. E siman prome cu 
Singapore, e serie di LIV lo ta 
den e region Pacifico cu un 
segunda torneo consecutivo 
na The Grange na Adelaide, 
Australia for di april 26 pa 28. 


Siguiente riba e tour di LIV lo 
ta Miami dia 5 pa 7 di april. 

Ciclista Mericano, Matteo Jorgenson ta 
gana e careda di etapa Paris-Nice pa 
prome biaha 


(AP) — Mericano Matteo 
Jorgenson a gana e care- 
da di etapa Paris-Nice pa 
prome biaha diadomingo, 
cu Belga Remco Evene- 
poel saliendo na di dos 
luga luga overall. 


E atleta di 24 aña, ken ta core 
pa e ekipo Visma-Lease y ta 
biba na Nice, a sigura e vic- 
toria mas grandi di su carera 
despues di gana e Tour of 
Oman aña pasa. “Pa ta ho- 
nesto, mi nunca a anticipa 
cu mi lo gana Paris-Nice. Te 


awo, mi nunca a pensa cu e 
tabata posibel. Pero ata nos 
ki,” Jorgenson a bisa. “Apenas 
mi por a drumi ayera nochi. 
Mi tabata asina nervioso. Mi 
a sinti presion pa prome bi- 
aha den mi bida. Pa core cu 
un campeon manera Remco 
tabata un momento hopi spe- 
cial.” 


Evenepoel a gan’e den un 
sprint pa e liña pa gana e di 
ocho etapa diadomingo, un 
careda di 109 kilometer cu 
dos subida grandi cumin- 


sando y cabando na Nice riba 
e Côte d’Azur na Francia. A 
duna Evenepoel y Jorgenson 
ambos e mesun tempo di 2 
ora 50 minuut y 3 seconde, 
cu ciclista Ruso Aleksandr 
Vlasov crusando e liña 50 sec- 
onde despues. 


Den ranking general, Jorgen- 
son a caba 30 seconde prome 
cu Evenepoel y 1 minuut, 47 
seconde prome cu Brandon 
McNulty. Evenepoel a aplau- 
di Jorgenson pa keda cune 
ora el a avansa den e subidan- 


an. “Si bo a mira mi atakenan 
awe, un hende so por sigui, 
esey tabata Matteo,” el a bisa. 
“Matteo ta e ganador mereci- 


do di e careda aki.” 
McNulty a keda na di cinco 
luga den e etapa final diado- 
mingo. 


Na 140 dia pa inicio 
Comision di Coordinacion 
cu ultimo reunion prome 
cu Weganan Olimpico Paris 
2024 


E ultimo reunion di e 
Comision di Coordina- 
cion pa e Weganan Olim- 
pico Paris 2024 a tuma 
lugar e siman aki. Faltan- 
do 140 dia, por conclui cu 
preparacionnan pa Paris 
2024 ta riba e bon camin- 
da pa ta Weganan suma- 
mente exitoso. 


Secretaria General di Com- 


ite Olimpico Arubano y 
Vice-Presidente di Comite 
Olimpico Internacional, Sra. 
Nicole Hoevertsz tabata pre- 
sente durante e reunion nan 
aki como Vice-Presidente di 
e Comision Organisador di 
Paris 2024 cu lo ta iniciando 
26 di juli proximo y Aruba 
tin t’e cu awor tres atleta caba 
clasifica. 


Lider den Liga Frances PSG ta empata atrobe mientras Kylian Mbappé 
un biaha mas ta keda riba banki 


(AP)—Lider di Liga Fran- 
ces Paris Saint-Germain a 
empata 2-2 na cas contra 
Reims diadomingo mien- 
tras Kylian Mbappé a ser 
poni riba banki pa e se- 
gundo wega tras di otro 
den e liga. 


Esaki tabata e tercera empate 
di PSG den e liga y e atake a 
mustra docil sin e. Mbappé a 
drenta na e di 73 minuut cu 
un conteo di 2-2, pero no 
por a agrega na e su record 
di 21 gol den liga. El a scop 
un bala demasiado halto, a 
perde e bala mientras e tabata 
purbando un bicycle kick y 
a mustra frustra despues di 
tira stret pa e keeper for di 
un distancia di 20 meter pafo. 
PDG ta 10 punto avansa di 
Brest cu nuebe wega mas pa 
bay. 


Mbappé a hinca ambos gol 


diamars ora PSG a gana 
Real Sociedad 2-1 pa alcansa 
e cuarto finalnan di e Liga 
de Campeones. Pero coach 
Luis Enrique ta cambiando 
su hungandonan pa prepara 
pa e proximo temporada sin 


Mbappé, ken ta saliendo e 
zomer aki. 
Enrique a bisa cu e no ta tu- 
mando e retiro aki bon pa 
via di e avance di PSG. “Mas 
trempan nos gana e liga, mas 
miho,” e Spaño a bisa. “Nos 


mester gana wega.” 


Reims a tuma e avance despu- 
es di shete minuut siguiendo 
un torpesa di Achraf Hakimi, 
ken a perde e bala den e area 
di pinalti cual a permiti me- 


diocampista Marshal Munet- 
si hinca gol. “Nos a cuminsa 
bon y despues nos a duna 
nan un regalo,” Enrique a 
bisa. “Ainda tin cosnan cu nos 
mester mehora.” 


PSG a igualisa e conteo 10 
minuut despues ora capitan 
di Reims Yunis Abdelhamid 
a purba defende un skina y 
a desvia e bala den su me- 
sun net. Siman pasa, e paso 
descuidadoso di Abdelhamid 
a permiti delantero di Lille 
Jonathan David pa hinca gol. 


Gonçalo Ramos a cumin- 
sa den atake y a pone PSG 
na 2-1 te cu e di 19 minuut 
despues cu Reims a faya pa 
sigura un paso y e bala a cay 
p’e. E bishitantenan a empata 
net prome cu e pausa ora e 
paso di Emmanuel Agbadou 
a encontra Oumar Diakité, 
ken a hinca gol pa e ekipo. 

Resultado Sorteo 
maart 9 y 10 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 



8 



3860 


X2 


1247 


Sorteo # 4205 


Sorteo # 1079 


Leo 


X2 


291 


Sorteo # 4205 


Sorteo # 2261 


0656 


6240 


Sorteo # 4205 


X3 


8235 
4054 


23 
Letter 
K 


0 
0 
2 


85 


0 
8 


130 


0 
0 
0 
0 
0 



8 



3927 


fp 


Proximo Jackpot 


66.000,- 


Sorteo # 6411 


Sorteo # 


x afl 8,00 


x Match 4 


Mega Ball 


Proximo Jackpot 


260.000,- 


x match 4 


Sorteo # 


4533 


Sorteo # 5994 


Sorteo # 924 


x afl. 500,00 


x afl.15,00 
x afl 50.00 


Aries 


fp 


429 


x Jackpot 


Sorteo # 8191 
Sorteo # 2474 


Sorteo # 1940 


5664 


6748 


Sorteo # 7235 


x Jackpot 


x Match 4 
x afl. 12,00 


fp 


Joker 


2200 
110.000,- 


x Jackpot 
x Match 4+ 


Proximo Jackpot 


04-10-24-25-28 


03-16-22-32-34 


4280 


Afl. 360.000,- 


Letter 


0 
0 
0 


0 


0 
30 


88 


0 
0 
0 
0 
0 



8 



6845 


FP 


Proximo Jackpot 


70.000,- 


Sorteo # 6412 


Sorteo # 


x afl 8,00 


x Match 4 


Mega Ball 


Proximo Jackpot 


260.000,- 


x match 4 


Sorteo # 


5212 


Sorteo # 4206 


Sorteo # 1080 


x afl. 500,00 


x afl.15,00 
x afl 50.00 


Leo 


FP 


707 


x Jackpot 


Sorteo # 4206 
Sorteo # 


Sorteo # 2262 


4885 


9878 


Sorteo # 4206 


x Jackpot 


x Match 4 
x afl. 12,00 


X2 


Joker 


6487 
110.000,- 


x Jackpot 
x Match 4+ 


Proximo Jackpot 


01-04-15-27-30 


0577 


Afl. 360.000,- 


diario 
Korsou 
super4 
flamingo 


4526 
5956 
4645 
4541 
0547 
3305 
super5 
9058 
4804 
9223 
- 
0762 


diario 
Korsou 
super4 
flamingo 


3862 
3162 
3173 
6788 
1800 
6519 
super5 
4203 
2131 
4648 
64753 
1657 


diadomingo 


Registra pa AUA Airport Runway Run 2024 
Uni cu AAA Wings of Hope y duna bek na comunidad 
Aeropuerto di Aruba con- 
huntamente cu Wings of 
Hope (WOH) ta organ- 
isando e di dos AUA Air- 
port Runway Run riba 
diadomingo 17 di maart 
2024, caminda un total di 
125 coredo lo tin e opor- 
tunidad 
pa 
experencia 
un evento unico y na mes 
momento duna bek na co- 
munidad. 


WoH di AAA ta enfoca riba 
e ehecucion di e proyectonan 
socialmente 
responsabel 
uzando Sustainable Devel- 
opment Goals (SDGs) di 
Nacionnan Uni como nan 
guia principal pa contribui na 
e bienestar, futuro desaroyo 
y sostenibilidad di e comu- 
nidad Arubiano. Como parti 
di WOH su plan pa 2024, 
manera aña pasa, e di dos 
AUA Airport Runway Run 
lo enfoca pa recauda fondo 
pa dos fundacion esta Tram- 
polin Pa Trabao y Funari, e 
empleadonan di AAA mes a 
scoge ambos fundacion pa 
medio di un encuesta. 


Trampolin Pa Trabou su meta 
principal ta pa haya trabou 


pa e personanan di 17 aña 
bay ariba cu tin un limita- 
cion. Dentro di un programa 
structura di capacitacion y 
orientacion laboral, e meta 
ta pa conecta su clientenan 
cu e dunado di trabou cu ta 
complementa nan potencial. 
Funari ta enfoca riba e inte- 
gracion social di esnan cu un 
limitacion fisico bek den so- 
ciedad. E meta principal ta pa 
saca su clientenan for di nan 
aislamento y brinda nan un 
sensacion di “normalidad” 
p’asina mantene nan mente y 
curpa activo. 


E di dos AUA Airport Run- 
way Run lo conta cu un to- 
tal di 125 luga disponibel pa 
e coredonan cu lo core un 
poco mas cu 5K cuminsando 
for di Runway 11 pa Run- 
way 29 y bek pa Runway 11. 
AUA Airport Runway Run 
lo cuminsa 6:00 am y caba 
7:00 am. E ticketnan lo ta 
disponibel riba diasabra 9 di 
maart 2024 pa 12:00 pm ex- 
clusivamente riba pay.aw pa 
un balor di 25,- florin y lo 
ta basa riba “first come first 
serve”. Pa por participa den e 
AUA Airport Runway Run, 
e participantenan mester ta 
un coredo (canamento du- 
rante e Runway Run no lo 
ta permiti debi na e restric- 
cionnan di aeropuerto), e 
coredo mester ta mayor di 
18 aña y mester trece un ID 
valido na momento di e reg- 
istracion p’asina por drenta e 
area caminda e Runway Run 
lo tuma luga. 


Tur coredo lo ricibi gadget 
manera Safety Vests y hy- 
dration belt waist bags pa 
uza durante e Runway Run. 
AAA Wings of Hope ta spera 
di por yama bonbini na e 125 
“lucky runners” pa e di dos 
AUA Airport Runway Run y 
hunto recauda fondo pa un 
bon causa. 



SERVICIO 
A20 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Paradera 
Tel. 588 6638 


San Nicolas: 
San Nicolas 
Tel. 584 4833 


Dia 31 di maart ta e fecha final pa entrega e 
‘verzamelloonstaat’ y ‘verzamelstaat opgaaf 
derden’ entrante aña calendario 2024 
En conexion cu cambio di ley 


Departamento 
di 
Im- 
puesto ta recorda cu e fe- 
cha final pa entrega e lista 
colectivo di salario (ver- 
zamelloonstaat of VZL) y 
e lista colectivo di pago na 
tercera persona (verza- 
melstaat opgaaf derden of 
VOD) ta 31 di maart. Den 
añanan anterior, e fecha 
final tawata 31 di januari, 
pero a bin cambio di ley y 
awor tur aña e fecha final 
ta 31 di maart. Pa e listan- 
an di aña 2023, e fecha fi- 
nal ta bira 1 di april 2024 
debi cu 31 di maart 2024 ta 
cay den weekend. 


Tur doño di trabou of co- 
merciante mester entrega e 
listanan menciona den for- 
ma digital via e portal ‘BO 
impuesto’ di Departamento 
di Impuesto. E “verzamel- 
loonstaat” y e “Verzamelstaat 
opgaaf derden” di aña 2023 
ta disponibel den e portal e 
portal ‘BO impuesto’ en- 
trante 1 di februari 2024. 


Si un doño di trabou of com- 
erciante no ta registra como 
usuario den e portal mencio- 
na, lo mester haci esaki mas 
lihe posibel. Pa registra como 
usuario di e portal mes- 
ter haci un cita via: https:// 
www.impuesto.aw/afspraak_ 
maken_met_DIMP 


Si un usuario no ta logra log 
in den e portal, e mes por 
cambia su password via e 
pagina di log in di BOi. E ta 
scoge “Password vergeten” 
of “Wijzig password” y sigui 
e instruccionnan. Si acaso no 
ta logra, e usuario por manda 
un e-mail na boi@impuesto. 
aw of yama 522 7437. 


E doño di trabou of comer- 
ciante por yena e datonan 
rekeri den e portal mes of por 
scoge pa upload e file XML 
cu ta wordo produci door 
di su programa di payroll. 
Alabes tin e opcion pa uza 
e MS Excel filenan di De- 
partamento di Impuesto cu 
yama “e-Verzamelloonstaat” 
y “e-Verzamelstaat Opgaaf 
Derden”. Por baha e filenan 
aki for di e website di Depar- 
tamento di Impuesto Loon- 
belasting | Departamento di 
Impuesto. Ta bon pa tene na 
cuenta cu no ta posibel mas 
pa entrega un USB-stick of 
manda e filenan via e-mail. 


Departamento di Impuesto 
ta conseha tur contribuyente 
pa cumpli na tempo debi cu 
no ta bay tin prolongacion di 
termino. Keda sin entrega e 
‘Verzamelloonstaat’ of e ‘Ver- 
zamelstaat opgaaf derden’ 
di aña 2023 lo por nifica cu 
e contribuyente lo por ricibi 
un cobransa adicional (na- 


heffingsaanslag) inclui boet 
di Afl. 10.000 maximo. 


Pa mas informacion tocante 
verzamelloonstaat y/of ver- 
zamelstaat opgaaf derden por 
consulta e website www.im- 
puesto.aw. 


Pronostico di tempo 


Tempo: 
Awe tardi y awe nochi: par- 
cialmente nubla y general- 
mente seco 
Den marduga y mañan: par- 
cialmente nubla sin awasero 
di importancia 


Temperatura maximo 32 gra- 
do Celsius 
Temperatura minimo 26 gra- 
do Celsius 
Indice di calor (heat index) 
den y rond di oranan di mer- 
dia: 33 pa 38 grado Celsius 
UV index: 10 


Bahada di solo : 6:50 pm 
Subida di solo : 6:50 am 


Biento: 
Modera te basta fuerte for di 
direccionnan generalmente 
oost; 
Forsa 4 te 5 (20 te 39 km/ora, 
11 te 21 nudo). 
Den dia fuerte te posible- 
mente duro den rafaga; 
Forsa 6 te 7 (40 te 61 km/ora, 
22 te 33 nudo). 


Situacion general di tem- 
po pa proximo 24 ora: 
Durante proximo 24 ora lo 
no bay tin cambionan den e 
tipo di clima cu ta reinando 
actualmente. Extension di 
un area di presion halto riba 


Atlantico ta e factor domi- 
nante di tempo den region 
local. Esaki lo mantene cli- 
ma por lo general seco y sin 
awasero di importancia. Di 
otro un banda por bisa cu 
stof fini di Sahara lo stroba 
e visibilidad un poco, pero 
lo disminui den concentra- 
cion durante proximo 24 pa 
36 ora. Sinembargo, ta sugeri 
personanan cu tin alergia pa 
tene esaki na cuenta. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: generalmente 
modera cu olanan di 4 pa 6 
pia. 


obituario a21 

"No tene miedu, pasobra Mi ta ku 
bo; no desmayá, pasobra Mi ta bo 
Dios. Lo Mi fortalesébo, sí, lo Mi 
yudabo, sí, lo Mi sostenèbo Ku Mi 
man drechi di hustisia " 
Isaías 41:10 


Cu inmenso dolor na nos curason 
nos ta anuncia fayecimento di: 



Rud-Jay Joshua Ras 
*04 juli 2022 - †03 maart 2024 


Na nomber di su: 


Mayornan: 
Rudwyn y Emilayne Ras 


Wela y welo: 
Francis Maduro 
Rudy y Sharonne Ras 
Erica Dubero y Edmar Gietel 
Oswald y Nancy Quandus 


Mescos wela y welo: Daniel y Edna Kelly 


Bisawela y bisawelo: 
†Maximon y †Brunetta Ras 
Robert Maduro 
Norma Ras y Guillermo Garcia 
Hortencia y Diego Vrolijk 
Pedro y Felicia Quandus 


Tanta y omonan: 
Rudlyn Ras y Wendy Dirksz 
Daislenne y Jesus Orman 
Marykay Quandus 
Zion Dubero 
Staycey Quandus 
Maurice Quandus 


Prima: 
Amelia Ras 


Tanta y omo grandinan. 


Demas famia: Ras, Maduro, Dubero, Quandus, Kelly, Solognier, 
Pichardo, Hous, Laclé, Chung, Tromp, Hoek, Koolman, Ridder- 
staat, Jacobs, Robles de Medina 


Acto di entiero ta tuma lugar diamars 12 di maart 2024 di 9:00 pa 
10:00 na Aurora Funeral Hom, despues lo sali pa Santana catolico 
Pastoor Kraanwinkel na Paradera. 




Angel di Señor 
Mira lo mi manda mi angel 
dilanti di bo pa cuida bo 
den bo caminda y lo hiba bo e lugar cu mi tin pa bo 


Cu inmenso tristeza na nos curazon, nos ta anuncia e fayecimento 
di nos mama, ruman, wela bisawela y tatarawela stima 


Sra Vda Bregilia Geerman-Maduro 
Mihor conoci como: ‘Chichi’ 
*22-03-1937 - †04-03-2024 


Esposo: 
†Joanes Geerman 


Mayornan: 
†Francisco Maduro 
†Petronilia Maduro-Danjo 


Yiunan: †Theolindo Geerman 
Virgilia y †Dominico Geerman na Hulanda 
Gloria Geerman y famia 
Joanne Geerman y †Eugene Dankerlui 


Yiu di criansa: 
Juan Geerman 


Mescos cu yiunan: Jariska Correa y famia Angel y Maduro 
Rachel Danje 
Jaerreen Croes 


Nieto(a)nan, bisanieto(a)nan na Aruba, Hulanda, Venezuela, 
Spaña y Colombia, Tataranietonan na Aruba 


Rumannan: †Andres y Johanita Maduro-Erasmus y famia 
Jasentha y †Victor Erasmus-Maduro y famia 
Maria y Angel Wernet-Maduro y famia 
†Pieter Maduro 
Lorenzo y Rita Maduro-Ras y famia 
Irena Maduro y famia 
Altagracia y †Juan Maduro-Maduro y famia 
Francisco y Yolanda Maduro-Thiel y famia 
†Jacobo Maduro 
†Leoncita y †Bubu Dirksz y famia 
†Marina Koots-Maduro y †Otilio Koots 


Swa y cuñanan: †Lucaria y †Mario Werleman-Geerman y famia 
†Aura y †Pablo Werleman-Geerman y famia 
Dominico y Marciana Geerman-Carabajo y famia 
†Johana y †Lucas Geerman-Geerman y famia 


Primo y primanan, sobrino y sobrinanan, ihanan, bon 
bisiñanan, famia Buchi y Rika Morilllo, famia Armin y Elvia 
Maduro-Angela, Helena Geerman y famia 


Demas famia: Geerman, Maduro, Angela, Dirksz, Koolman, 
Danjo, Wernet, Danje, Curiel, Bikker, Thiel, Dania, Koots, 
Tromp, Croes, Ras, Bello, Van der Hert, Krozendijk, Werleman, 
Arends, Willems, Lou, Ramires, Felida, Paskel, Larmonie, 
Lopes, Erasmus, Angel y demas famia 


Ta invita pa e acto di entiero cu lo tuma lugar dialuna 11 di 
maart 2024 na misa Inmaculada Concepcion di 2:00 pa 4:00 pm, 
despues lo sali pa Santana catolico na Sta. Cruz. 


Nos ta lamenta cu despues di entiero nos no por ricibi bishita di 
condolencia na cas, 



Sra Vda Bregilia Geerman-M 


"Dios ta amor... y amor ta Dios, 
maske mi no ta na e mundo aki, 
tur dia lo mi ta banda 
di boso Curazon, mi por stens di 
loke Señor ta hasi" 
Salmo 33 


Cu honda pena, pero conforme 
cu voluntad di Dios, nos ta 
participa fallecimiento di nos 
mama, wela, bisawela y tanta 
stima: 


Sra. Edith Elvira Ponson-Fawcett 
mihor conosi como ‘NENA PONSON’ 
*01-11-1936 †03-03-2024 
Viuda di Herman E. Ponson ‘MANCHITO’ 


Su hende nan stima: 
Vivian y Cor Storm-Croes 
Monique van der Horn y Jofren Krosendijk 
Jocean, Joey, Joa y Elise 
Marjolein y Eugene de Zwart-Storm 
Nathan, Carmen, Raph y Lenn 
Angelique van der Horn y Andre Croes 
Ilajay, Alexander y Jacob 
Carlos F. (Fanfito) Croes 
Carlos y Katie y yiunan 
Luz y Bart 
Paola y Maas 
Kevin 
Mildred y Bart Guliger-Croes 
Miriam Croes 
Pedro C. (Carlito) Croes 
Eddy Croes 


Ayudante stima: Maria (Mary) Eugenia. 


Demas famia na: Colombia, Merca, Hulanda, Brazil y Francia. 


Su amiganan stima: Fanny, Helen, Emperatriz, Nuhad, Mildred, 
Evelina R., Trina, Celsa, Olivia, Maybeline, Carolina, Neke, 
Evelina H., Femmy, Elivia y Anna. 


Tur su amiganan di Women’s Club of Aruba. Atención y cariño 
duna di Trinity Quality Care Service 


Demas famia: Fawcett, Ponson, Ruiz, van der Horn, Storm, Croes, 
Krosendijk, van der Linden, de Lima, Wever y van Romondt. 


Nos disculpa si den nos tristeza nos por a lubida di menciona un of 
otro famia y conocir. 


Ta invita pa acto di condolencia cu lo tuma lugar dialuna 11 di 
maart na Royal Funeral Home di 7:00 pa 9:00 di anochi. 


Acto di despedida lo tuma lugar diamars 12 di maart 2:00 pa 4:00 di 
atardi na Royal Funeral Home después lo sali pa Santana Protestant 
na Playa. 


wela, bisawela y tanta stima: 


Sra. Edith Elvira Ponson- 


“Dios ta amor... y amor ta Dios, 
maske mi no ta na e mundo aki, tur 
dia lo mi ta banda 
di boso Curazon, mi por stens di loke 
Señor ta hasi” 
Salmo 33 


Cu inmenso dolor na nos curason 
nos ta anuncia fayecimento di: 


Jacobo Bautista 
Arends 
*22-08-1949 †08-03-2024 


Acto di entiero lo wordo anuncia despues. 


"Dios ta amor... y amor ta Dios, 
maske mi no ta na e mundo aki, tur 
dia lo mi ta banda 
di boso Curazon, mi por stens di loke 
Señor ta hasi" 
Salmo 33 


Cu inmenso dolor na nos curason 
nos ta anuncia fayecimento di: 
Joannes Donati 
Mihor conoci como: ‘Janchi’ of 
‘Bubu’ 
*14-05-1931 - †06-03-2024 


Acto di entiero lo wordo anuncia despues 




internacional 
a22 


Dialuna 11 Maart 2024 
Encuesta di salida den eleccion na Portugal ta sugeri 
cu no por anuncia un ganador 


(AP) — Un encuesta di 
salida den eleccion gen- 
eral di Portugal ayera ta 
sugeri cu e careda tabata 
demasiado cerca pa por 
anuncia un ganador, cu 
dos partido modera apa- 
rentemente posiciona pa 
ricibi e mayor cantidad di 
voto den un aumento pro- 
nostica den sosten di un 
partido derechista radi- 
cal cu por keda na di tres 
lugar. 


E encuesta a pronostica 29- 
33% di e voto pa e centro- 
derecha 
Aliansa 
Demo- 
cratico, un grupo lidera pa e 
Partido Social Democrata. E 
centro-iskierda Partido So- 
cialista a ricibi 25-29% di e 
voto, e encuesta a indica. 
Partido populista Chega (Ta 
Basta) por a ricibi 14-17% 
na di tres lugar, a sugeri, un 
aumento di 7% riba e ultimo 
eleccion na 2022, den un 
cambio pa derecha politico 
observa na otro paisnan di 
Union Europeo. 


Diescinco otro partido a bay 
cu e resto di e votonan. 


E encuesta di Universidad 
Catolico di Portugal a keda 
publica pa noticiero publico 
RTP y den eleccionnan ante- 
rior a proba di ta en gran parti 
corecto. 


E Social Democratanan y e 
Socialistanan a alterna poder 
pa decadas, pero nan nunca a 
enfrenta un reto asina grandi 


di un partido di derecha. 


Lider Social Democrata, Luis 
Montenegro, kende proba- 
blemente ta bay bira prome 
minister si su aliansa gana, a 
descarta durante campaña e 
posibilidad di uni cu Chega, 
cual algun di su propuestanan 
politico ta inaceptable pa hopi 
Portugues. 
Pero si Montenegro no logra 
forma un gobierno di mayo- 
ria, por haya su mes forsa, 
lagando Chega como esun cu 
ta dicidi. 


Lider di Chega, Andre Ven- 
tura, un ex-profesor di ley y 
comentarista di futbol riba 
television, a bisa cu e ta pre- 
para pa bandona algun di e 
propuestanan mas contro- 
versial di su partido – manera 
castracion kimico pa algun 
criminal sexual y introduc- 
cion di bida den prison – si 
esey ta permiti inclusion di su 
partido den un posible aliansa 
di gobernacion cu otro par- 
tido di e banda derecha di 
centro. 
Su insistencia riba soberania 
nacional na lugar di integra- 
cion mas cercano cu Union 


Europeo, y su plan pa otorga 
polis e derecho pa ataca, ta 
otro asunto cu por caba cu 
su ambicion pa drenta un 
coalicion di gobierno. 


Ventura a reacciona rapidam- 
ente na e encuesta, bisando 
reporteronan wardando re- 
sultadonan oficial cu e voto ta 
marca e fin di e sistema po- 
litico di dos partido na Portu- 
gal, despues di loke el a yama 
e “resultado historico” di su 
partido. Chega “ta para cla pa 
ta parti di un gobierno,” Ven- 
tura a bisa. 


Chega a dirigi su campaña en 
gran parti riba un plataforma 
anti-corupcion. Scandalnan 
di corupcion a duna impulso 
na eleccion trempan, despues 
cu lider Socialista y prome 
minister Antonio Costa a re- 
nuncia na november, despu- 
es di ocho aña como prome 
minister, memey di un inves- 
tigacion di corupcion involu- 
crando su chief of staff. Costa 
no ta acusa di ningun crimen. 


E episodio aki a parce di daña 
e Socialistanan den eleccion. 


Frustracion publico cu po- 
litica di semper ya tabata per- 
colando prome cu e acusa- 
cionnan di corupcion. Sala- 
rionan abao y un costo halto 
di bida – empeora aña pasa pa 
aumento den inflacion y tasa 
di interes – hunto cu un crisis 
di vivienda y fayonan den sa- 
lubridad publico a contribui 
na e malcontento. 


E malcontento a empeora cu 
instigacion di Chega, cu po- 
tencialmente por beneficia 
mas cu e animo politico ac- 
tual. 


E Social Democratanan tam- 
be a haya nan mes den ber- 
guensa net prome cu e cam- 
paña, pa un scandal di corup- 
cion cu a resulta den renun- 
cia di dos oficial prominente 
di e partido. 


Mientras tanto, votadornan 
a expresa alarma pa e stan- 
dardnan di bida na Portugal 
mientras presion financiero 
ta aumenta. Un fluho di in- 
versionista stranhero den real 
estate, buscando short-term 
rentals, a crea un aumento 
den prijs di cas, specialmente 
den ciudadanan grandi mane- 
ra e capital Lisbon, unda hopi 
local ta haya nan mes incapaz 
di participa den e mercado 
asina caro. 


Economia ta parce di ta pega. 
E Portuguesnan, kende pa 
largo ta entre esnan cu me- 
nos ta gana den Europa oc- 
cidental, a ricibi un averahe 


di salario mensual prome cu 
impuesto aña pasa alrededor 
di 1,500 euro – apenas sufici- 
ente pa huur un apartamento 
di un camber na Lisbon. Al- 
rededor di 3 miyon trahado 
Portugues ta gana menos cu 
mil euro pa luna. 


E cantidad di hende si un 
dokter di cas asigna, mien- 
tras tanto, a aumenta na 1.7 
miyon aña pasa, e cantidad 
mas halto den historia, y un 
aumento riba e 1.4 miyon na 
2022. 


Lider Socialista, Pedro Nuno 
Santos, 46, candidato di su 
partido pa prome minister, ta 
primintiendo un cambio cu 
loke e ta yama vagamente “un 
impulso fresco.” Pero e no a 
separa di miembronan senior 
di su partido kende a sirbi 
den gobiernonan anterior. 


Lider Social Democrata, Luis 
Montenegro, 51, ta bisa cu 
e ta bay busca figuranan no- 
afilia cu su partido – hende cu 
e ta yama “hacidonan” – den 
su gobierno. 


Ventura, lider di Chega, a co- 
necta cu e disatisfaccion y a 
construi un siguimento entre 
hobennan riba rednan social. 
Apenas cinco aña bieu, Che- 
ga a colecta su prome asiento 
den e Parlamento Portugues 
di 230 asiento na 2019. Esey 
a aumenta na 12 asiento na 
2022, y encuestanan ta sugeri 
cu e por mas cu duplica e bi- 
aha aki. 


Sostenedornan di Trump cu speransa pa retira lider na Wisconsin ta 
bisa cu tin suficiente firma pa forsa un voto 


(AP) — Sostenedornan di 
un esfuerso pa retira lider 
di Asamblea Republicano 
di Wisconsin, Robin Vos 
for di su cargo pa motibo 
di su oposicion contra 
ex-presidente 
Mericano, 
Donald Trump, a anuncia 
ayera cu nan a colecta su- 
ficiente firma pa forsa un 
voto di retiro. 


Sostenedornan di e campaña 
di retiro tin plan pa presenta 
e firmanan awe na e Comis- 
ion Electoral di Wisconsin, 
bisando cu nan tin mas cu e 
6,850 firma rekeri di votador- 
nan den districto sur oriente 
di Wisconsin di Vos. 


“Cu mas cu 10mil firma den 
nos peticion pa retiro, nan a 
bisa cla y raspa: nan ta cansa 


di e status quo y nan ta exigi 
representacion nobo,” Matt 
Snorek, kende a cuminsa e 
campaña na januari, a bisa 
den un declaracion. 


Vos a rechasa e intento di re- 
tiro como un perdida di tem- 
po y recurso, cual el a reitera 


den un declaracion ayera. El 
a cuestiona tactica di e grupo 
y e validez di e firmanan, pri- 
mintiendo cu un team cu el 
a hinca den otro lo “evalua 
cada firma individual.” 


E esfuerso di retiro den su 
contra ta resalta frustracion 


continuo entre sostenedor- 
nan di Trump na Wisconsin 
pa su perdida den eleccion 
2020 y con Vos a responde na 
esaki. Esaki ta inclui con Vos a 
rechasa intentonan di Trump 
y su sostenedornan pa des- 
certifica e victoria di Biden 
y con e no a bay door cu un 
impeachment di e oficial top 
di eleccion na Wisconsin. 


Trump apenas a gana Wiscon- 
sin na 2016, pero a perde con- 
tra Joe Biden pa un margen 
similar di como 21mil voto n 
2020. E resultado a pasa dos 
recuento parcial, cantidad di 
demanda, un auditoria inde- 
pendiente y un revision di un 
bufete legal conservador. 


Anuncio di e campaña di re- 
tiro ayera ta yega despues cu 


Corte Supremo di Wisconsin 
diabierna a nenga di acepta 
e solicitud di Gobernador 
Democrata, Tony Evers pa 
clarifica si e mapanan nobo 
di districto legislativo di Wis- 
consin ta aplica pa elecci- 
onnan prome cu november, 
lagando incertidumbre to- 
cante si firmanan pa e intento 
di retiro mester keda colecta 
den e districto nobo di Vos. 


Snorek a bisa ayera cu el a 
tuma e movida di e corte 
como un señal cu nan esfuer- 
sonan den e districto actual di 
Vos ta corecto. 


Eligi pa prome biaha na 2004, 
Vos ta e lider di Asamblea cu 
servicio mas largo den histo- 
ria di e estado, manteniendo 
su puesto desde 2013. 

Biden ta purba convence Netanyahu cu presion y preocupacion 
humanitario 


Pero e prome minister ta keda firme 


(AP) — Presidente Meri- 
cano, Joe Biden a aumen- 
ta presion publico riba 
gobierno di prome min- 
ister 
Israeli, 
Benjamin 
Netanyahu, 
advertiendo 
cu e ta “dañando Israel” y 
papiando 
candidamente 
tocante comberacionnan 
“come to Jesus” cu e lider 
tocante e crisis humani- 
tario na Gaza. 


A pesar di e aumento den 
despliguenan di frustracion 
di Biden, oficialnan Israeli 
y analistanan di Medio Ori- 
ente ta bisa cu no tin señal 
cu Biden por pusha Israel, al 
menos a corto plaso, pa fun- 
damentalmente altera con ta 
manehando e conflicto cu ta 
drentando un fase peligroso 
nobo. 


“E tin derecho pa defende Is- 
rael, un derecho pa sigui per- 
sigui Hamas,” Biden a bisa di 
Netanyahu den un entrevista 
cu MSNBC. “Pero e mes- 
ter, e mester, e mester pone 


mas atencion riba e bidanan 
inocente perdi como conse- 
cuencia di su accionnan. E ta 
dañando... den mi opinion, e 
ta dañando Israel mas cu yu- 
dando Israel.” 


E presidente tabatin speransa 
pa un alto al fuego extendi na 
vigor pa comienso di e luna 
sagrado musulman di Rama- 
dan, cu ta programa pa cum- 
insa awe. Oficialnan di ad- 
ministracion di Biden ta mira 
un acuerdo riba un tregua 
temporal a cambio di decenas 
di rehen como un stap crucial 
pa haya un eventual fin per- 
manente pa e conflicto. 


Pero sin un acuerdo na ca- 
minda, Biden a reconoce si- 
man pasa cu el a bira mas 
preocupa tocante e prospecto 
di violencia na oriente di Je- 
rusalem. Enfrentamentonan 
a tuma lugar durante Rama- 
dan den añanan recien entre 
Palestinonan y forsanan di se- 
guridad Israeli rond di e Ciu- 
dad Bieu di Jerusalem, sede 


na sitionan religioso mayor 
sagrado pa Hudiu, Cristian 
y Musulmannan, y e centro 
emocional di e conflicto di 
Medio Oriente. 


Biden weekend ultimo a ad- 
verti Netanyahu cu un atake 
riba Rafah – unda cienmiles 
di Gazatinan desplasa a con- 
grega – lo ta un ‘linea cora’ 
y cu Israel ‘no por tin otro 
30mil Palestino morto’. Na 
mes momento, el a bisa cu su 
compromiso pa defensa di Is- 
rael ta sacrosanto. 


E comentarionan fuerte di e 
presidente a yega despues cu 
a hay’e cu un microfon cen- 
di despues di su discurso di 
State of the Union diahuebs, 
bisando un aliado democrata 
cu el a bisa Netanyahu cu 
nan ta bay tin un combersa- 
cion “come to Jesus” tocante 
e situacion humanitario na 
Gaza. 


Y den un movida cu a irita 
Netanyahu, vice-presidente 


Kamala Harris siman pasa a 
ricibi un miembro di gabi- 
nete Israeli tempo di guera, 
Benny Gantz, kende a yega 
Washington 
desafiando 
e 
prome minister. Oficialnan 
Mericano a bisa cu Harris y 
otro conseheronan senior di 
Biden tabata directo cu Gantz 
tocante nan preocupacion pa 
un operacion spera na Rafah. 


Netanyahu ayera a pusha 
contra e comentarionan mas 


recien di Biden. 
“Well, ami no sa exactamente 
kico e presidente tabata ki- 
ermen, pero si e tabata kier- 
men... cu mi ta siguiendo po- 
liticanan priva contra e may- 
oria, e deseo di e mayoria di 
Israeli, y cu esaki ta dañando 
e interesnan di Israel, e ora e 
ta fout den tur dos,” Netan- 
yahu a bisa den un clip di un 
entrevista cu Politico, publica 
pa oficina di e prome minis- 
ter diadomingo. 


Comentario di ‘bandera blanco’ di Papa Francisco ta ricibi critica di 
Ucrania y su aliadonan 


(AP) — Oficialnan Ucra- 
niano y aliadonan ayera a 
critica Papa Francisco pa 
bisa cu Kyiv mester taba- 
tin e “curashi” pa negocia 
un fin na e guera cu Rusia, 
un declaracion cu hopi a 
interpreta como un yama- 
do pa Ucrania rindi. 


Ministernan di Exterior di 
Ucrania y Polonia, un aliado 
vocal di Kyiv, a condena e 
declaracionnan di e papa. Y 
un lider di un di e iglesianan 
Cristian Ucraniano ayera a 
bisa cu solamente e resisten- 
cia determina di e pais contra 
e invasion di escala completo 
di Moscu, lansa pa presidente 
Ruso, Vladimir Putin dia 24 
di februari 2022, preveni un 
asesinato masal di civilnan. 


Den un entrevista graba luna 
pasa cu noticiero Suiso RSI y 
parcialmente publica diasa- 
bra, Fransisco a usa e frase “e 
curashi di e bandera blanco” 
mientras el a argumenta cu 
Ucrania, enfrentando un po- 
sible derota, mester ta habri 
pa negociacion di paz negocia 
pa podernan internacional. 


“Nos bandera ta blauw y geel. 


Nos ta biba, muri y gana bao 
di dje. Nos no ta bay hisa otro 
banderanan,” minister di Ex- 
terior Ucraniano, Dmytro 
Kuleba a post ayera riba X. 
Minister di Exterior Polaco, 
Radek Sikorski a tweet: “Que 
hubo, pa balans, nos curasha 
Putin pa tin e curashi pa re- 
tira su ehercito for di Ucra- 
nia”? Paz lo sigui inmediata- 
mente sin necesidad pa nego- 
ciacion.” 


Den su tweet, Kuleba a urgi 
e Santo Sede pa “no ripiti er- 


ornan historico” mientras el 
a alega cu Vaticano no a haci 
suficiente pa resisti Alemania 
Nazi. Asina mes, e tambe a 
invita Francisco na Ucrania, 
bisando cu bishita di e papa lo 
mustra sosten pa e “mas di un 
miyon Catolico (Romano) 
Ucraniano, mas di 5 miyon 
Catolico Griego, tur Cristian 
y tur Ucraniano.” 


Cabesante di Iglesia Catolico 
Griego di Ucrania, arsobispo 
Sviatoslav Shevchuk a bisa 
ayera cu rindi no ta den men- 


te di Ucranianonan. “Ucra- 
nia ta exhausto, pero ta para y 
ta bay resisti. Kere mi, nunca 
a pasa den niun hende nan 
cabes pa rindi. Hasta unda tin 
bataya awe: scucha e hende 
na Kherson, Zaporizhzhia, 
Odesa, 
Kharkiv, 
Sumi,” 
Shevchuk a bisa mientras e 
tabata reuni cu Ucranianon- 
an na New York City. El a 
menciona e regionnan cu ta 
bao atake pisa di artileria y 
drone Ruso. 


Vocero di Vaticano, Matteo 


Bruni diasabra a clarifica cu 
e papa ta sostene “un paro na 
hostilidadnan (y) un tregua 
logra cu e curashi di negocia- 
cionnan,” na lugar di un ren- 
dicion completo di Ucrania. 
Bruni a bisa cu e periodista 
entrevistando Fransico a usa 
e termino “bandera blanco” 
den e pregunta, loke a duna 
impulso na e comentarionan 
controversial. 
“Mi ta kere cu esun di mas 
fuerte ta esun cu ta mira e 
situacion, ta pensa di e hen- 
de, y tin e curashi di e ban- 
dera blanco, y ta negocia,” 
Francisco a bisa ora a puntr’e 
pa duna comentario tocante 
e debate entre esnan cu ta 
bisa cu Ucrania mester bay di 
acuerdo cu negociacionnan 
di paz y esnan cu ta argu- 
menta cu cualkier negocia- 
cion lo duna legitimidad na e 
agresion di Moscu. 


Kyiv ta keda para firme riba 
no participa directamente cu 
Rusia den negociacionnan di 
paz, y presidente Ucraniano, 
Volodymyr Zelenskyy a bisa 
varios biaha cu e iniciativa pa 
negociacionnan di paz mester 
bin di e pais cu a keda invadi. 

India ta firma acuerdo di comercio cu 4 nacion Europeo pa 100 biyon 
dollar den inversion pa 15 aña 


(AP)—India a firma un 
acuerdo di comercio cu 
Islandia, 
Liechtenstein, 
Noruega y Suisa diadomin- 
go cu ta inclui un compro- 
miso di 100 miyon dollar 
den inversion y e creacion 


di 1 miyon trabao directo 
den India pa e proximo 15 
aña, segun oficialnan. 


India pa su parti a compro- 
mete na reduci tarifanan di 
importacion riba productonan 


industrial for di e cuatro pais 
Europeo cu ta forma e Euro- 
pean Free Trade Asociacion, 
of EFTA. 


“Ta anticipa cu e acuerdo 
monumental entre India y 
EFTA lo trece cune ben- 
eficionan economico signifi- 
cante, manera cadenanan di 
suministracion miho integra 
y mas resiliente, oportunidad- 
nan nobo pa empresa- y in- 
dividualnan na ambos banda 
resultando den un aumento 
den fluho di comercio y in- 
version, creacion di trabao y 
crecemento economico,” un 
comunicado di EFTA a de- 
clara. 


E minister di Comercio y In- 
dustria di Inda, Piyush Goyal, 


a bisa cu India pa prome biaha 
a firma un acuerdo cu un blo- 
que economico importante 
den Europa. India tambe ta 
trahando riba pactonan di co- 
mercio cu Britania y e Union 
Europeo. 


E acuerdo ta inclui comer- 
cio den producto y servicio, 
promocion di inversion y 
cooperacion, propiedad in- 
telectual, obtencion guber- 
mental, comercio y desaroyo 
sostenible y areglo di disputa. 
E lo provee un bentana pa ex- 
portadornan Indio pa obtene 
acceso na mercadonan Eu- 
ropeo y global, Goyal a bisa 
den un declaracion. 


Entre esnan cu a firma e acu- 
erdo na New Delhi ta inclui 


Goyal, su equivalente Suiso 
Guy Parmelin, ministernan 
di Asunto den Exterior Islan- 
des Bjarni Benediktsson y di 
Liechtenstein, 
Dominique 
Hasler, y e minister di Com- 
ercio y Industria Noruego Jan 
Christian Vestre. 


Parmelin, 
papiando 
den 
nomber di e estado miembro- 
nan di EFTA, a bisa cu “pais- 
nan EFTA ta gana acceso na 
mercado pa un crecemento 
grandi. Nos companianan tin 
e meta pa logra diversifica nan 
cadenanan di suministracion 
mientras haciendo nan mas 
resiliente. India, pa su parti, 
lo atrae mas inversion for di 
EFTA, cual ultimamente lo 
nifica un aumento den traba- 
onan bon.” 


Prome minister di Spaña ta bisa cu e lo propone 
parlamento pa reconoce un estado Palestino 


(AP)—Prome 
minister 
Spaño Pedro Sánchez a 
bisa diasabra cu e lo pro- 
pone cu e parlamento 
Spaño ta reconoce un es- 
tado Palestino. 


“Mi lo propone aprobando e 
reconocemento Spaño na un 
estado Palestino,” Sánchez a 
bisa. “Mi ta haci esaki for di 
un conviccion moral, pa un 
causa husto y pasobra e ta e 
unico manera cu e dos esta- 
do, Israel y Palestina, por biba 
hunto den paz.” 


Sánchez a agrega su bos na 
un coro di otro lidernan Eu- 
ropeo y oficialnan di gobier- 
no cu a bisa cu nan por apoya 
un solucion di dos estado den 
e Medio Oeste como frustra- 
cion internacional ta crece cu 
e accionnan di Israel den e 
teritorionan Palestino. 


Presidente Frances Emman- 
uel Macron a bisa luna pasa 
cu e no ta “taboo” pa Francia 
reconoce un estado Palestino. 
Minister di Asunto den Exte- 
rior Britanico, David Cam- 
eron, a bisa cu e Reino Uni 


por reconoce oficialmente un 
estado Palestino despues di 
un alto el fuego den e guera 
entre Israel y Hamas. 


Sánchez a bisa cu su posi- 
cion riba e conflicto den e 
Gaza Strip ta hopi similar na 
e apoyo di e pais pa Ucrania 
siguiendo e invasion di Ru- 
sia mas cu dos aña pasa. El a 
enfatisa cu Spaña a demanda 
“respet pa ley internacional 
for di Rusia, y for di Israel, 
pa e violencia caba, e recono- 
cemento di dos estado, y pa 
ayudo humanitario yega na 


Gaza.” 


Su comentarionan na un 
conferencia di derecho den 
e ciudad di Bilbao a surgi 
mientras un envio di ayudo 


tabata na caminda pa Gaza 
entre e crisis humanitario 
den e teritorio y un boluntad 
internacional pa traha rond di 
e restriccionnan di Israel. 


Indonesia: 
Al menos 19 morto y 7 desaparecido despues di tera 
los y inundacion na isla Sumatra 


(AP)—Yobidanan toren- 
tial a causa un inundacion 
y deslisamento di tera riba 
e isla Sumatra di Indone- 
sia, matando al menos 19 
hende y lagando shete mas 
desaparecido, oficialnan a 
bisa diadomingo. 


Un monton di lodo, piedra 
y matanan desarraiga a cay 
for di un montaña diabi- 
erna, alcansando un riu cu a 


kibra su oriyanan y a plama 
den pueblonan sitio na pia 
di e montaña den e districto 
Pesisir Selatan, segun Doni 
Yusrizal, ken ta lidera y agen- 
cia pa maneho di desaster. 


Rescatadornan a haya shete 
curpa diasabra den e pueblo 
Koto XI Tarusan, cual a ser 
afecta mas, y a descubri tres 
mas den dos pueblo cercano, 
Yusrizal a bisa. Rescatadornan 


a logra haya seis curpa den 
Pesisir Selatan y tres mas den 
e districto di Padang Paria- 
man, treciendo e conteo di 
morto pa 19, segun e Agencia 
pa Maneho di Desaster Na- 
cional a bisa diadomingo. 


E agencia a bisa den un de- 
claracion cu al menos dos 
aldeano a keda herida pa e in- 
undacion y rescatadornan ta 
buscando pa shete hende cu 
supuestamente ainda ta desa- 
parecido. E agencia a bisa cu 
mas di 80,000 hende a huy pa 
refugionan gubermental tem- 
porario despues cu e inunda- 
cion y deslisamento a tapa 14 
cas, mientras cu 20,000 cas a 
keda inunda completamente 


den nuebe districto y ciudad 
den e provincia di West Su- 
matra. 


“Esfuersonan di alivia pa e 
morto- y desaparecidonan a 
ser stroba pa cortamento di 
coriente, camindanan blokia 


cubri den modo y sushi,” 
Yusrizal a bisa. Yobidanan 
fuerte a causa hopi deslisa- 
mento di tera y inundacion 
den Indonesia, unda miyones 
di hende ta biba den areanan 
montañoso of cerca di yanura 
aluvial. 


